hotchpotch/miracl-hf-unified huggingface dataset:
ফ্রানৎস ফানোঁ
ফ্রানৎস ফানোঁ (; জুলাই ২০, ১৯২৫ – ডিসেম্বর ৬, ১৯৬১) একজন মার্তিনিকান মনোবিজ্ঞানী, দার্শনিক, বিপ্লবী এবং লেখক যাঁর কাজের প্রভাব রয়েছে উত্তর-ঔপনিবেশিক অধ্যয়ন, সমালোচনামূলক তত্ত্ব এবং মার্ক্সবাদের মতো ক্ষেত্রগুলিতে। একজন বুদ্ধিজীবী হিসেবে ফানোঁ ছিলেন রাজনৈতিক আধিপত্যবাদী, প্যান-আফ্রিকানবাদী এবং মার্ক্সীয় মানবতাবাদী যাঁর সংশ্লিষ্টতা ছিল উপনিবেশায়নের মনোরোগ এবং বিউপনিবেশায়নের মানবিক, সামাজিক ও সাংস্কৃতিক ফলাফলের সঙ্গে।
ফানোঁ ১৯২৫ সালে মার্তিনিকে জন্মগ্রহণ করেন। ফ্রান্সে চিকিৎসাবিদ্যায় শিক্ষা গ্রহণের পর তিনি মনোরোগবিদ্যায় বিশেষ জ্ঞান অর্জন করেন। সাতাশ বছর বয়সে তিনি তাঁর প্রথম বই প্রকাশ করেন। ফরাসিদের বিরুদ্ধে অভ্যুত্থানের সময় তাঁকে একটি হাসপাতালের দায়িত্ব দেয়া হয়। তাঁর সেখানকার অভিজ্ঞতা ও পর্যবেক্ষণ তাঁকে বিদ্রোহীদের সাথে সহকর্মী করে তোলে এবং তিনি তাদের একজন সোচ্চার মুখপত্র হয়ে ওঠেন। ওই সময়েই তাঁর 'জগতের লাঞ্ছিত ভাগ্যাহত' বইটি লেখা হয়।
স্বায়ত্বশাসিত আলজেরিয়াতে শান্তির প্রতিষ্ঠা ফানোঁ দেখে যেতে পারেননি। ১৯৬১ সালে তাঁর লিউকোমিয়া রোগ ধরা পড়ে। কাজের প্রতি গভীর নিষ্ঠার জন্য তিনি অবসর নেননি; কিন্তু দেখা গেল বড় দেরি হয়ে গেছে। ১৯৬১ সালের শেষের দিকে তাকে ওয়াশিংটন নিয়ে যাওয়া হয় এবং সেই বছরই ডিসেম্বর মাসে মাত্র ছত্রিশ বছর বয়সে তিনি মৃত্যুবরণ করেন। তাঁর মৃত্যুর পর তাঁর সমস্ত তাত্ত্বিক লেখা 'ফ্রানৎস ফানোঁর বিপ্লবি চিন্তা' নামক বইটিতে সন্নিবেশিত হয়।
সেফুরোক্সিম
সেফুরোক্সিম একটি দ্বিতীয় প্রজন্মের সেফালোস্পোরিন গ্রুপের বিটা-ল্যাক্টাম অ্যান্টিবায়োটিক। এটি বিভিন্ন ধরনের ব্যাকটেরিয়া জাতীয় সংক্রমণ সারানোর জন্য ব্যবহার করা হয়। সেফুরোক্সিম ব্লাড-ব্রেইন-ব্যারিয়ার অতিক্রম করতে পারে যা অনান্য সেফালোস্পোরিন পারে না।
সেফুরোক্সিম সাধারণত ব্রঙ্কাইটিস, গনোরিয়া, কর্ণ-প্রদাহ, ফ্যারিঞ্জাইটিস, সাইনুসাইটিস, মূত্রনালীর প্রদাহে ব্যবহৃত হয়।
সেফুরোক্সিমের সাধারণ পার্শ্বপ্রতিক্রিয়ার মধ্যে আছে পাকস্থলীতে ব্যাথা এবং অস্বস্তি, বমি, ডায়রিয়া ইত্যাদি।
সুধীন্দ্রনাথ দত্ত
সুধীন্দ্রনাথ দত্ত (৩০ অক্টোবর ১৯০১ - ২৫ জুন ১৯৬০) বাংলা ভাষার একজন প্রধান আধুনিক কবি। বিংশ শতকের ত্রিশ দশকের যে পাঁচ জন কবি বাংলা কবিতায় রবীন্দ্র প্রভাব কাটিয়ে আধুনিকতার সূচনা ঘটান তাদের মধ্যে সুধীন্দ্রনাথ অন্যতম। তাঁকে বাংলা কবিতায় “ধ্রুপদী রীতির প্রবর্তক” বলা হয়।
সুধীন্দ্রনাথ দত্ত ১৯০১ সালের ৩০ অক্টোবর কলকাতা শহরের হাতিবাগানে জন্মগ্রহণ করেন। তাঁর পিতার নাম হীরেন্দ্রনাথ দত্ত, মায়ের নাম ইন্দুমতি বসুমল্লিক। সুধীন দত্তের বাল্যকাল কেটেছে কাশীতে। ১৯১৪ থেকে ১৯১৭ সাল পর্যন্ত কাশীর থিয়সফিক্যাল হাই স্কুলে অধ্যয়ন করেন। পরে কলকাতার ওরিয়েন্টাল সেমিনারি স্কুল থেকে ম্যাট্রিক পাশ করেন এবং স্কটিশ চার্চ কলেজ থেকে ১৯২২ সালে স্নাতক হন। কলকাতা বিশ্ববিদ্যালয়ে ইংরেজি সাহিত্য ও আইন বিভাগে ভর্তি হন। ১৯২৪ সাল পর্যন্ত যথারীতি পড়াশোনা চালিয়ে গেলেও কোনো বিষয়েই পরীক্ষা দেন নি।
১৯২৪ সালে ছবি বসুর সঙ্গে বিবাহ বন্ধনে আবদ্ধ হন, কিন্তু এক বছরের ভিতরেই বিবাহ বিচ্ছেদ হয়ে যায়। ১৯৪৩ সালের ২৯ মে প্রখ্যাত রবীন্দ্র সংগীতশিল্পী রাজেশ্বরী বসুর সঙ্গে দ্বিতীয়বার বিবাহ বন্ধনে আবদ্ধ হন। ১৯৬০ সালের ২৫ জুন কবি নিঃসন্তান অবস্থায় পরলোকগমন করেন।
পিতার ল ফার্মে কিছুদিন শিক্ষানবিস হিসেবে থাকার পর সুধীন্দ্রনাথ দত্ত চাকরিজীবন শুরু করেন লাইট অব এশিয়া ইন্স্যুরেন্স কোম্পানিতে। ১৯২৯ সালের ফেব্রুয়ারি-ডিসেম্বর মাসে রবীন্দ্রনাথের সঙ্গে জাপান ও মার্কিন যুক্তরাষ্ট্র ভ্রমণ করেন। ১৯৩১ সালে পরিচয় পত্রিকা সম্পাদনা শুরু করেন। ১২ বছর ধরে সম্পাদকের পদে অধিষ্ঠিত ছিলেন। স্টেটসম্যান ও শরৎ বসুর লিটারারি কাগজে কিছুদিন দায়িত্ব পালন করেন। ১৯৫৭ থেকে ১৯৫৯ সাল পর্যন্ত শিকাগো বিশ্ববিদ্যালয়ে অধ্যাপনা করেন। ১৯৫৯ সালে যাদবপুর বিশ্ববিদ্যালয়ে তুলনামূলক সাহিত্য বিভাগের অধ্যাপক হিসেবে যোগ দেন। শিল্পকলাবিৎ শাহেদ সোহরাওয়ার্দী ছিলেন তাঁর বন্ধু।
জীবনানন্দ দাশ বলেছিলেন, সুধীন্দ্রনাথ দত্ত আধুনিক বাংলা কাব্যের সবচেয়ে বেশি নিরাশাকরোজ্জ্বল চেতনা। সর্বব্যাপী নাস্তিকতা, দার্শনিক চিন্তা, সামাজিক হতাশা এবং তীক্ষ্ণ বুদ্ধিবাদ তাঁর কবিতার ভিত্তিভূমি। ত্রিশের অনান্য কবিরা অবিশ্বাসী হলেও সুধীন্দ্রনাথ দত্তই ঈশ্বরকে সরাসরি প্রত্যাখান করেছেন বলে হুমায়ুন আজাদ মনে করেন। আবদুল মান্নান সৈয়দ সুধীন্দ্রনাথের কবিতা সম্পর্কে বলেছেন, 
সুধীন্দ্রনাথের কাব্যগ্রন্থ ছয়টি :
এছাড়াও তার দুটি প্রবন্ধ গ্রন্থ আছে :
২০০৮ গ্রীষ্মকালীন অলিম্পিকে দৌড়বাজী – পুরুষদের ৫০ কিমি হাঁটা
২০০৮ অলিম্পিক গেমসে পুরুষদের ৫০ কিমি হাঁটা প্রতিযোগিতা আগস্টের ২২ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ৪:০০:০০ (A মান) এবং ৪:০৭:০০ (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে নতুন অলিম্পিক রেকর্ডটি সৃষ্টি হয়েছে সেটি নিচে দেওয়া হল।
নিম্নলিখিত শব্দসংক্ষেপগুলি ব্যবহার করা হয়েছে, -
০ জানুয়ারি
জানুয়ারি ০ ডিসেম্বর ৩১ এর একটি বিকল্প নাম।
০ মার্চ
মার্চ ০ একটি কাল্পনিক তারিখ। মাইক্রোসফট এক্সেলের মত কিছু সফটওয়্যারে ফেব্রুয়ারী মাসের শেষ তারিখ নির্দেশ করতে এই তারিখটি ব্যবহার করা হয়। অধিবর্ষে যেহেতু ফেব্রুয়ারী মাসের মোট দিনের সংখ্যা পরিবর্তন হয় সেই কারণেই মূলত এই পদ্ধতিটি চালু করা হয়েছে। আবার আগস্ট মাসের ২৯, ৩০, ৩১ তারিখে জন্মেছেন এমন অনেকেই এই তারিখে অর্ধ জন্মদিবস হিসাবে পালন করে থাকেন।
"মার্চ ০" তারিখটি অনেকসময় অভিযাত্রীরা ফেব্রুয়ারী মাসের শেষ দিনকে নির্দেশ করতে ব্যবহার করে থাকেন।
শিমুল
বোম্বাক্স বা শিমুল () মালভেসি পরিবারের একটি গণের নাম। এরা পশ্চিম আফ্রিকা ভারত, দক্ষিণ-পূর্ব এশিয়া, এবং পূর্ব এশিয়া ও উত্তর অস্ট্রেলিয়ার উপউষ্ণমণ্ডলীয় অঞ্চলের স্থানীয় প্রজাতি। "Ceiba" গণের থেকে এদের পার্থক্য হচ্ছে "সিবা" গণে সাদাটে ফুল ফোটে।
মালয়, ইন্দোনেশিয়া, দক্ষিণ চীন, হংকং এবং তাইওয়ানে ব্যাপকভাবে এ গাছের চাষ হয়। চীনের ঐতিহাসিক দলিল-দস্তাবেজ থেকে জানা যায় যে, ন্যাম ইউয়েতের রাজা চিউ তো খ্রীষ্ট-পূর্ব ২য় শতকে হ্যান শাসনামলে সম্রাটকে প্রদান করেছিলেন। একে সংস্কৃত ভাষায় শাল্মলি-ও বলা হয়। এটি পাতাঝড়া বৃক্ষ জাতীয় উদ্ভিদ। গাছের উচ্চতা ১৫ থেকে ২০ মিটার। কাণ্ডের চারপাশে সুবিন্যস্ত থাকে শাখা-প্রশাখা, তবে সংখ্যা তুলনামূলকভাবে কম। বৃহদাকার শিমুল গাছে অধিমূল জন্মে। গাছের গায়ে কাঁটা থাকে যার গোড়ার অংশ বেশ পুরু। তবে বয়স্ক গাছে তেমন কাঁটা থাকে না। শীতের শেষে পাতা ঝরে যায়, ফাল্গুনে ফুল ফোটে। ফল মোচাকৃতি। চৈত্র বা বৈশাখ মাসে ফল ফেটে শিমুল তুলা বেরিয়ে আসে।
শিমুল গাছের ছাল ঘা সারাতে সহায়তা করে।রক্ত আমাশয়ে দুর করে।ছাল ফোড়ার উপর প্রলেপ দিলে উপকার হয়।শিমুল তুলা খুব ভালো । এটার তৈরি বালিশ বা অন্য কোনো জিনিস খুব নরম ।
গ্রেসন চ্যান্স
গ্রেসন মাইকেল চ্যান্স (ইংরেজীতে: Greyson Michael Chance) একজন মার্কিন পপ-রক সঙ্গীতশিল্পী এবং পিয়ানো বাদক। গ্রেসন, লেডি গাগা’র একটি গান ২০১০-এর এপ্রিলে পরিবেশনা করে ইউটিউবে খ্যাতি অর্জন করেন। গ্রেসনের প্রযোজনায় দুইটি গান “স্টারস” এবং “ব্রোকেন হার্ট” ইউটিউবের মাধ্যমে বিশ্বব্যাপী ব্যাপক খ্যাতি অর্জন করে। তাঁর প্রথম অ্যালবাম "হোল্ড অন টিল দ্য নাইট" ২০১১ এর অগাস্টে প্রকাশিত হয়।
পেটাবাইট
পেটাবাইট হল ডিজিটাল তথ্য স্টোরেজের জন্য একাধিক একক বাইট। এটি স্টোরেজ ডিভাইসসমূহের ধারণক্ষমতার একক। আন্তর্জাতিক একক পদ্ধতিতে প্রেফিক্স পেটা অর্থ ১০, সুতরাং ১ পেটাবাইট হয় ১০০০ ০০০০ ০০০ ০০০ ০০০ বাইট। পেটাবাইটের এককের প্রতীক হল PB বা PByte। কিন্তু "Pb" বলতে বুঝায় পেটাবিট।
আর পেবিবাইট হল ১০, সুতরাং ১ পেবিবাইট হয় ১,১২৫,৮৯৯,৯০৬,৮৪২,৬২৪ বাইট। পেটাবাইট ও পেবিবাইটের মধ্যে দ্বন্দ্ব দূর করার জন্য পেটাবাইটের এই মান ধরা হয়।
এক পেবিবাইট ১,০২৪ টেরাবাইটের সমান এবং এর পরবর্তী এককটি হল এক্সাবাইট। বড় হার্ডড্রাইভ অথবা অনেকগুলো হার্ড ড্রাইভ একসাথে পরিমাপের জন্য এই এককটি ব্যবহার করা হয়। আবার বড় ডাটা কালেকশন পরিমাপে ও পেটাবাইট একক ব্যবহার করা হয়।
ওয়েস্টার্ন মেরিন শিপইয়ার্ড
ওয়েস্টার্ন মেরিন শিপইয়ার্ড লিমিটেড একটি বাংলাদেশী জাহাজ ও নৌযান নির্মাণকারী শিল্প প্রতিষ্ঠান । এর শিপইয়ার্ডটি বাংলাদেশের চট্টগ্রাম জেলার পটিয়ায় অবস্থিত । এটি বাংলাদেশের একটি একটি নবীনতম জাহাজ নিমার্ণকারী শিল্প । এটি ওয়েস্টার্ন মেরিন গ্রুপ এর একটি অঙ্গ প্রতিষ্ঠান এবং ২০০০ সালের জুলাই মাসে এটি প্রতিষ্ঠিত হয় । বর্তমানে প্রতিষ্ঠানটি দেশের অভ্যন্তরীণ গ্রাহদের জন্য ছাড়াও বিশ্বের বেশ কয়েকটি দেশে জাহাজ রপ্তানি করছে ।
দীন-ই-ইলাহি
দীন-ই-ইলাহি, ( lit. "ঈশ্বরের ধর্ম") উচ্চারনভেদে দ্বীন-এ এলাহী ১৫৮২ সালে সম্রাট আকবর প্রবর্তিত একটি ধর্ম। তিনি ধর্মীয় বিষয়ে গবেষণার জন্য ১৫৭৫ খ্রী আকবর ফতেপুর সিক্রিতে একটা উপাসনা ঘর তৈরী করেন। যা'ধর্ম সভা' নামে পরিচিত। সেখানে তিনি বিভিন্ন ধর্মের পণ্ডিতদের কথা শুনতেন। অবশেষে সকল ধর্মের সারকথা নিয়ে তিনি নতুন একটি নিরপেক্ষ ধর্মমত প্রতিষ্ঠা করেন। এটিই 'দীন-ই-ইলাহি' (১৫৮২) নামে পরিচিত। তৎকালীন সময়ের বিভিন্ন ধর্মাবলম্বীরা এই ধর্মমতকে ভালভাবে গ্রহন করতে পারেনি। অনেক ঐতিহসিক দীন-ই-ইলাহীকে নতুন ধর্ম বলতে অস্বীকার করেন। এই ধর্মমত সম্রাট আকবরকে বিতর্কিতও করে তুলেছিল। ফলশ্রুতিতে এই ধর্মমত তেমন প্রসার লাভ করতে পারেনি।
দীন-ই-এলাহির প্রাথমিক শিষ্যরা হলো, আকবরের সময়কালে (পৃ. ১৮৬):
৩০ ফেব্রুয়ারি
ফেব্রুয়ারি ৩০ তারিখটি কিছু ক্যালেন্ডারে থাকলেও গ্রেগরিয়ান ক্যালেন্ডারে এটি ব্যবহার করা হয় না, যেখানে সাধারণত ফেব্রুয়ারী ২৮ দিন হয় এবং অধিবর্ষে হয় ২৯ দিন।
১৭১২ সালে সুইডেনে ৩০ ফেব্রুয়ারি সঠিক একটি তারিখ ছিল।
সুইডিশ সাম্রাজ্যের (যে সময় ফিনল্যান্ড অন্তর্ভুক্ত ছিল) জুলিয়ান পঞ্জিকা এর পরিবর্তে ১৭০০ সাল থেকে গ্রেগরিয়ান ক্যালেন্ডার ব্যবহার শুরু করে এবং পরবর্তী ৪০ বৎসরের জন্য লিপ দিন গুলি বাতিলের পরিকল্পনা করা হয়। যদিও ফেব্রুয়ারি ১৭০০ সালে অধিবর্ষ দিনটি বাদ দেওয়া হয়েছিল কিন্তু, পরের বছরই গ্রেট নর্দার্ন যুদ্ধ শুরু হয়, সুইডিশদের পক্ষে এই সময় ক্যালেন্ডার পরিবর্তনে মনোনিবেশ করা সম্ভব হয়নি, ফলে পরবর্তী দুইবার অধিবর্ষে অতিরিক্ত দিনগুলো অপসারণ করা সম্ভব হয়নি এবং ১৭০৪ এবং ১৭০৮ সালে পূর্বের মত অধিবর্ষ পালন করা হয়।
বিভ্রান্তি এবং আরো ভুল এড়ানোর জন্য, ১৭১২ সাল থেকে পুনরায় জুলিয়ান পঞ্জিকা ব্যবহার শুরু করা হয়, এই বছর ফেব্রুয়ারি মাসে অধিবর্ষ দিনটি ছাড়াও অতিরিক্ত একটি দিন যোগ করা হয় এবং ঐ বছর ফেব্রুয়ারি মাসে ৩০ দিন ছিল। এই তারিখটি জুলিয়ান পঞ্জিকার মধ্যে ফেব্রুয়ারী ২৯ এবং গ্রেগরিয়ান ক্যালেন্ডারে মার্চ ১১ তারিখ নির্দেশ করে। সুইডিশদের গ্রেগরিয়ান পঞ্জিকাতে পরিবর্তন সম্পন্ন হয় ১৭৫৩ সালে, ঐ বছর ফেব্রুয়ারি মাসের শেষ ১১ দিন বাদ দিয়ে এটি সম্পন্ন করা হয়।
৩১ ফেব্রুয়ারি
ফেব্রুয়ারি ৩১, আধুনিক পাশ্চাত্য (সংশোধিত গ্রেগরিয়ান) ক্যালেন্ডার, ব্যবহৃত একটি কল্পনিক তারিখ। উদাহারণ হিসাবে কখনো কখনো এটি ব্যবহার করা হয়, প্রেক্ষাপট নির্বিশেষে কৃত্রিম এবং ডাটা বাস্তব না এমন তথ্য উপস্থাপন করার কাজে এটি ব্যবহৃত হয়ে থাকে। ফেব্রুয়ারি ৩০ তারিখটিও একইভাবে এবং একই ধরনের উদ্দেশ্যে ব্যবহার করা হয়ে থাকে, যদিও কিছু ক্যালেন্ডারে সঠিকভাবেই ফেব্রুয়ারি ৩০ তারিখটি ব্যবহার করা হয়।উইলিয়াম ম্যালি। "রিপ্লি'স বিলিভ ইট অর নট!" যে ম্যালি, "তার ক্লিফেন, আয়ারল্যান্ডের জন্ম সনদ অনুযায়ী, "১৮৫৩ সালের ফেব্রুয়ারিতে ৩১ তারিখে জন্মগ্রহন করেছেন"।"
মেল ব্রুক্স
মেল ব্রুক্স (ইংরেজি ভাষায়: Mel Brooks) (জন্ম: ২৮শে জুন, ১৯২৬) বিখ্যাত মার্কিন চলচ্চিত্র পরিচালক, চিত্রনাট্যকার, সুরকার, গীতিকার, কমেডিয়ান, অভিনেতা এবং প্রযোজক। নিউ ইয়র্কের ব্রুকলিনে এক রুশ ইহুদি পরিবারে তার জন্ম হয়েছিল, জন্মের সময় নাম ছিল মেলভিন কামিনস্কি। তিনি সেই সব বিরল মানুষদের একজন যারা অস্কার, এমি, গ্র্যামি এবং টনি পুরস্কার সবগুলোই অর্জন করেছেন। চলচ্চিত্র সমালোচক ব্র্যাড স্টিভেন্সের মতে, উডি অ্যালেনকে যদি চার্লি চ্যাপলিন এবং ক্লিন্ট ইস্টউডের সাথে তুলনা করা হয় তাহলে মেল ব্রুক্সকে তুলনা করতে হবে জঁ-লুক গদার এবং ফেদেরিকো ফেলিনির সাথে। তার তিনটি সিনেমা অ্যামেরিকান ফিল্ম ইনস্টিটিউট এর করা সর্বকালের সেরা হাসির চলচ্চিত্রের তালিকায় স্থান পেয়েছে: "ব্লেজিং স্যাডলস" ৬ নং, "দ্য প্রডিউসারস" ১১ এবং "ইয়াং ফ্রাংকেনস্টাইন" ১৩ নম্বরে।
দ্বিতীয় বিশ্বযুদ্ধের সময় যুক্তরাষ্ট্রের সেনাবাহিনীতে কাজ করার পর তিনি বিভিন্ন স্থানে স্ট্যান্ডআপ কমেডিয়ান এবং রম্য লেখক হিসেবে কাজ করেন। উডি অ্যালেন, নিল সাইমন এবং অন্যদের সাথে মিলে তিনি সিড সিজারের "ইয়োর শো অফ শোস" লিখেছিলেন যা পরবর্তীতে "সিজারস আওয়ার" নামে পরিচিত হয়। কার্ল রাইনারের সাথে মিলে "২০০০ ইয়ার ওল্ড ম্যান" নামে একটি কমেডি অনুষ্ঠান তৈরি করেন, যা টেলিভিশনে প্রদর্শিত হয় এবং ১৯৯৮ সালে অর্জন করে গ্র্যামি পুরস্কার। সহলেখক বাক হেনরির সাথে মিলে "গেট স্মার্ট" (১৯৬৫-৭০) নামে একটি প্যারডি টিভি অনুষ্ঠানও করেছিলেন। এ সময় প্রযোজকের কাজ শুরু করেন, বিয়ে করেন অভিনেত্রী অ্যান ব্যানক্রফ্ট কে এবং জীবনের প্রথম চলচ্চিত্র নির্মাণ করেন। "দ্য ক্রিটিক" নামের এই স্বল্পদৈর্ঘ্য এনিমেশন সিনেমাটি অস্কার পেয়েছিল।
ইরানের চলচ্চিত্র
ইরানের চলচ্চিত্র অনেক দিনে তিল তিল করে গড়ে উঠেছে। ইরানে প্রতি বছরই জনপ্রিয় ধারার প্রচুর সিনেমা তৈরি হয়, অন্যদিকে দেশটির শৈল্পিক চলচ্চিত্র আন্তর্জাতিকভাবে সমাদৃত। যেমন, ২০১২ সালে ইরানে নির্মীত চলচ্চিত্র আ সেপারেশন সেরা বিদেশী ভাষার চলচ্চিত্র হিসেবে অ্যাকাডেমি পুরস্কার তথা অস্কার অর্জন করে, ইরানের অন্যতম সেরা চলচ্চিত্রকার আব্বস কিয়রোস্তামি কান চলচ্চিত্র উৎসবে সর্বোচ্চ পুরস্কার পাম দোর অর্জন করেছেন তার "টেস্ট অফ চেরি" সিনেমার জন্য।
চীন এবং ইরানকে ১৯৯০-এর দশকের সবচেয়ে বেশি চলচ্চিত্র রপ্তানীকারী দেশগুলোর একটি হিসেবে চিহ্নিত করা হয়েছে। বর্তমানে অনেক চলচ্চিত্র সমালোচক ইরানী চলচ্চিত্রকে বিশ্বের সবচেয়ে গুরুত্বপূর্ণ জাতীয় চলচ্চিত্রের একটি মনে করেন, একে অনেক সময় তুলনা করা হয় ইতালীয় নব্য বাস্তবতাবাদের মত পুরনো চলচ্চিত্র আন্দোলনগুলোর সাথে। অস্ট্রীয় চলচ্চিত্রকার মিখায়েল হানেকে এবং জার্মান চলচ্চিত্রকার ভের্নার হেরৎসগ ইরানী সিনেমাকে বিশ্বের সবচেয়ে গুরুত্বপূর্ণ শৈল্পিক সিনেমাগুলোর একটি হিসেবে আখ্যায়িত করেছেন।
১৯০০ সালের ১৮ই আগস্ট প্রথম একজন ইরানী ক্যামেরায় চিত্র ধারণ করেছিলেন। কয়েক সপ্তাহ আগে প্যারিস থেকে Gaumont ক্যামেরা কিনে একটি চলচ্চিত্র নির্মাণ শুরু করেন মির্জা ইব্রাহিম খান আক্কাসবাসি যিনি ছিলেন রাজ দরবারের চিত্রগ্রাহক। বেলজিয়ামের Ostend এ ইরানের রাজা মুজাফফর আল-দিন শাহ ভ্রমণ এবং ফুলেল সংবর্ধনা ধারণ করা হয়েছিল এতে। একই বছর ইরানে একটি প্রেক্ষাগৃহ তৈরি করা হয়। তাবরিজ শহরে রোমান ক্যাথলিক মিশনারির সদস্যরা যীশু খ্রিস্টের বাণী প্রচারের উদ্দেশ্যেই এটি নির্মাণ করেছিল।
বোয়িং
দি বোয়িং কোম্পানী (ইংরেজি:The Boeing Company (উচ্চারন: /ˈboʊ.ɪŋ/ BOH-ing)) একটি অ্যামেরিকান মাল্টিনাশানাল কর্পোরেশান, যারা বিমান, রোটোরক্রাফট, রকেট, ও স্যাটেলাইট; পরিকল্পনা, তৈরি এবং বিক্রয় করে। এই কোম্পানী ভাড়া এবং পণ্য সমর্থন সেবা প্রদান করে।বোয়িং সর্ববৃহৎ আন্তর্জাতিক বিমানের নির্মাতাদের মধ্যে অন্যতম। এটি ২০১৫ সালের রাজস্বের উপরে ভিত্তি করে বিশ্বের দ্বিতীয় বৃহত্তম প্রতিরক্ষা ঠিকাদার, এবং মার্কিন যুক্তরাষ্ট্রে ডলার মূল্য দ্বারা বৃহত্তম রপ্তানিকারক।বোয়িং স্টক ডো জোন্স ইন্ডাস্ট্রিয়াল এডিয়াসের একটি অংশ।
বোয়িং কোম্পানির কর্পোরেট সদর দপ্তরটি শিকাগোতে অবস্থিত। কোম্পানির পরিচালনা প্রেসিডেন্ট ও প্রধান নির্বাহী ডেনিস মুয়েলেনবুর্গ করেন। বোয়িং পাঁচটি প্রাথমিক বিভাগে সংগঠিত হয়: বোয়িং বাণিজ্যিক বিমানবন্দর (বিসিএ); বোয়িং ডিফেন্স, স্পেস অ্যান্ড সিকিউরিটি (বিডিএস); প্রকৌশল, অপারেশন এবং প্রযুক্তি; বোয়িং ক্যাপিটাল; এবং বোয়িং শেয়ার্ড সার্ভিসেস গ্রুপ। ২০১৩ সালে বোয়িং ফরচিনি ম্যাগাজিন "ফরচুন ৫০০" তালিকাতে (২০১৭), 61 তম স্থান দখল করে ২4 তম স্থান, 94.6 বিলিয়ন ডলার বিক্রি করেছে এবং "বিশ্বের সবচেয়ে বেশি প্রশংসিত কোম্পানি "তালিকা (২০১৮)।
ইউনিভার্সিটি অব টেক্সাস অ্যাট অস্টিন
দ্য ইউনিভার্সিটি অব টেক্সাস অ্যাট অস্টিন (অনানুষ্ঠানিকভাবে ইউনিভার্সিটি অব টেক্সাস বা ইউটি) একটি যুক্তরাষ্ট্রের টেক্সাস অঙ্গরাজ্যের অস্টিনে অবস্থিত একটি স্টেট বিশ্ববিদ্যালয়। এটি ইউনিভার্সিটি অব টেক্সাস সিস্টেমের ফ্ল্যাগশিপ ক্যাম্পাস। ১৮৮৩ সালে এই বিশ্ববিদ্যালয়টি প্রতিষ্ঠিত হয়। এটি টেক্সাস ক্যাপিটল থেকে ০.২৫ মাইল (৪০০ মিটার) দূরে অবস্থিত। 
এই বিশ্ববিদ্যালয়টি ১৯২৯ সালে মার্কিন বিশ্ববিদ্যালয়ের অ্যাসোসিয়েশন এর সদস্য হয়।এই বিশ্ববিদ্যালয়টি অ্যাকাডেমিক গবেষণার অন্যতম প্রধান কেন্দ্র । এই বিশ্ববিদ্যালয়ে সাতটি জাদুঘর এবং ১৭টি গ্রন্থাগার রয়েছে।
এই বিশ্ববিদ্যালয়টির মোট অধিকৃত এলাকা ১৪৩৮.৫ একর (৫৮২.১ হেক্টর), যার মধ্যে মূল ক্যাম্পাসের অধিকৃত এলাকা ৪২৩.৫ একর (১.৭১৪ কিলোমিটার)।
লামার বিশ্ববিদ্যালয়
লামার বিশ্ববিদ্যালয় যুক্তরাষ্ট্রের টেক্সাস অঙ্গরাজ্যের বিউমন্ট নামক স্থানে অবস্থিত একটি বিশ্ববিদ্যালয়। লামার বিশ্ববিদ্যালয় ব্যাচেলর্স, মাস্টার্স এবং ডক্টরেট ডিগ্রি প্রদান করে।
পিটার লেকো
পিটার লেকো (সার্বিয়ানঃ Петер Леко) (জন্মঃ ৮ সেপ্টেম্বর, ১৯৭৯ইং) যুগোস্লাভিয়া সমাজতান্ত্রিক প্রজাতন্ত্রের সুবোতিকায় জন্মগ্রহণকারী হাঙ্গেরীয় দাবা খেলোয়াড়। ১৯৯৪ সালে তিনি গ্র্যান্ডমাস্টার হয়েছিলেন। ঐ সময় তার বয়স ছিল মাত্র ১৪ বছর যা বয়স অনুযায়ী "সর্বকনিষ্ঠ গ্র্যান্ডমাস্টার" হিসেবে বিশ্বরেকর্ড গড়েছিলেন। ১ মার্চ, ২০১২ইং পর্যন্ত ফিদে বিশ্ব দাবা র‍াঙ্কিং অনুযায়ী বিশ্বের সেরা ২৪নং খেলোয়াড় ও হাঙ্গেরীর শীর্ষ খেলোয়াড় তিনি। বর্তমানে তার রেটিং হচ্ছে ২৭২০। এছাড়াও লেকো বিশ্বের পাঁচজন খেলোয়াড়ের একজন হিসেবে "বিগ থ্রী" নামে পরিচিত বার্ষিকভিত্তিক অতি বৃহৎ প্রতিযোগিতা - কোরাস, লাইনার্স এবং ডর্টমুন্ড প্রতিযোগিতায় বিজয়ী হয়েছেন।
ধ্রুপদী বিশ্ব দাবা চ্যাম্পিয়নশীপ, ২০০৪-এর প্রতিযোগিতায় তিনি ভ্লাদিমির ক্রামনিকের বিরুদ্ধে প্রতিদ্বন্দ্বিতা করেন। ৭-৭ পয়েন্টে টাই হলেও ক্রামনিক তার শিরোপা অক্ষুন্ন রাখেন। লেকো'র সেরা বিশ্ব রাঙ্কিং হচ্ছে ৪র্থ স্থান যা তিনি এপ্রিল, ২০০৩ সালে অর্জন করেন। আর্মেনিয়ার গ্র্যান্ডমাস্টার আর্সাক পেত্রোসিয়ান তার শ্বশুর।
ক্যান্ডিডেট্স টুর্ণামেন্টে ১৯৯৯ সালে বিজয়ের পর ২০০২ সালেও লেকো বিজয়ী হন। এরফলে তিনি ২০০৪ সালে অনুষ্ঠিত ধ্রুপদী বিশ্ব দাবা চ্যাম্পিয়নশীপে ভ্লাদিমির ক্রামনিকের প্রতিপক্ষ হিসেবে মুখোমুখি হন। ঐ সময় বিশ্ব দাবা চ্যাম্পিয়নশীপ দু'ভাগে বিভক্ত হয়েছিল। কিন্তু এতে অধিকাংশ শক্তিশালী খেলোয়াড়গণ অংশ নিয়েছিলেন। তবে বিশ্বের শীর্ষস্থানীয় দুই দাবাড়ু গ্যারি কাসপারভ এবং বিশ্বনাথন আনন্দ অংশ নেননি। কিছুদিন বিলম্বের পর সেপ্টেম্বর ২৫ - অক্টোবর ১৮, ২০০৪ সালে সুইজারল্যান্ডের ব্রিসাগোয় প্রতিযোগিতাটি অনুষ্ঠিত হয়। লেকো প্রতিযোগিতার একটি খেলা শেষ হবার পূর্ব পর্যন্ত এক পয়েন্টের ব্যবধানে এগিয়ে ছিলেন। কিন্তু শেষ খেলায় ক্রামনিক জয়ী হন। ফলে ৭-৭ (+২ -২ = ১০) পয়েন্টে টাই হয় ও "ধ্রুপদী বিশ্ব দাবা শিরোপা" অক্ষুন্ন রাখেন ক্রামনিক।
২০০১ সালে লেকো ফিশার র‍েন্ডম চেজ নামে পরিচিত চেজ৯৬০ পদ্ধতি প্রয়োগ করেন। এর মাধ্যমে তিনি গ্র্যান্ডমাস্টার মাইকেল এডামসকে মেইঞ্জ চেজ ক্লাসিকের ৮ খেলার সিরিজে স্বল্প ব্যবধানে পরাভূত করেছিলেন।
২০০৫ সাল থেকে পিটার লেকো হাঙ্গেরীয়ার মিস্কোল্ক শহরে দ্রুতগতির দাবা প্রতিযোগিতায় অংশ নিয়েছেন। সেখানে তিনি প্রতি বছর বিশ্বের নামী-দামী প্রতিপক্ষ দাবাড়ুদের মোকাবিলা করেন।২০০৫ সালে সম্মানজনক দাবা প্রতিযোগিতা হিসেবে কোরাস দাবা প্রতিযোগিতায় আন্তর্জাতিক গ্র্যান্ডমাস্টার বিশ্বনাথন আনন্দকে পরাজিত করেন লেকো। সেখানে তিনি কালো ঘুঁটি নিয়ে অংশ নিয়েছিলেন। দাবার চালগুলো ছিল নিম্নরূপঃ-
1. e4 c5 2. Nf3 Nc6 3. d4 cxd4 4. Nxd4 Nf6 5. Nc3 e5 6. Ndb5 d6 7. Bg5 a6 8. Na3 b5 9. Bxf6 gxf6 10. Nd5 f5 11. c3 Bg7 12. exf5 Bxf5 13. Nc2 O-O 14. Nce3 Be6 15. Bd3 f5 16. O-O Ra7 17. a4 Ne7 18. Nxe7+ Rxe7 19. axb5 axb5 20. Bxb5 d5 21. Ra6 f4 22. Nc2 Bc8 23. Ra8 Qd6 24. Nb4 Bb7 25. Ra7 d4 26. Ba6? (Better is 26. Bc6 Bxc6 27. Rxe7 Qxe7 28. Nxc6 with approximate equality.) 26...Bxg2! 27. Bc4+ Kh8 28. Ra6 Qc5 29. Kxg2 f3+ 30. Kh1 Qxc4 31. Rc6 Qb5 32. Rd6 e4 33. Rxd4 Bxd4 34. Qxd4+ Qe5 35. Qxe5+ Rxe5 36. Nc2 Rb8 37. Ne3 Rc5 38. h3 Rxb2 39. c4 Rg5 40. Kh2 Kg8 41. h4 Rg6 42. Kh3 Kf7 43. Nf5 Rc2 44. Ne3 Rd2 45. c5 Ke6 46. c6 Rg8 47. c7 Rc8 48. Kg3 Rxc7 49. Kf4 Rd4 50. Ra1 Rf7+ 51. Kg3 Rd8 52. Ra6+ Ke5 53. Ng4+ Kd5 54. Nf6+ Rxf6 55. Rxf6 Ke5 56. Rh6 Rg8+ 57. Kh3 e3 0-1
হাইডেলবার্গ বিশ্ববিদ্যালয়
হাইডেলবার্গ বিশ্ববিদ্যালয় বা রুপ্রেশ্ট-কার্লস-উনিভার্যিটেট হাইডেলবার্গ () হচ্ছে জার্মানির হাইডেলবার্গে অবস্থিত একটি সরকারি গবেষণামূলক বিশ্ববিদ্যালয়। ১৩৮৬ সালে প্রতিষ্ঠিত এই বিশ্ববিদ্যালয়টি জার্মানির সবচেয়ে প্রাচীন বিশ্ববিদ্যালয় ও পবিত্র রোমান সাম্রাজ্যে প্রতিষ্ঠিত তিনটি বিশ্ববিদ্যলয়ের একটি। ১৮৯৯ সাল থেকে এখানে কো-এডুকেশন প্রচলিত রয়েছে। বর্তমানে বিশ্ববিদ্যালয়টির অনুষদ সংখ্যা ১২। বিশ্ববিদ্যালয়টিতে আন্ডারগ্রাজুয়েট, গ্রাজুয়েট, ও পোস্টগ্রাজুয়েট লেভেলে প্রায় ১০০টি ভিন্ন ভিন্ন বিষয়ে ডিগ্রি নেওয়ার সুযোগ রয়েছে। এটি জার্মান এক্সেলেন্স বিশ্ববিদ্যালয়ের অন্তর্গত। সেই সাথে এটি লিগ অফ ইউরোপিয়ান রিসার্চ ইউনিভার্সিটিজ ও কোইম্ব্রা গ্রুপের প্রতিষ্ঠাতা সদস্য।
২০০৮ গ্রীষ্মকালীন অলিম্পিকে দৌড়বাজী – পুরুষদের লং জাম্প
২০০৮ অলিম্পিক গেমসে পুরুষদের লং জাম্প প্রতিযোগিতা আগস্টের ১৬ ও ১৮তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
১৯৮০ গ্রীষ্মকালীন অলিম্পিকস আমেরিকা বয়কট করে; সেটি ছাড়া এবারই প্রথম কোনো আমেরিকান অলিম্পিকের এই বিভাগের অন্তিমপর্যায়ে অংশ নেয়নি। অন্যদিকে, এই অলিম্পিকে পানামা প্রথমবারের জন্য স্বর্ণ পদক লাভ করে।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
ন্যূনতম ৮.১৫ মিটার (Q) বা সেরা ১২জন প্রতিযোগী (q) ফাইনালে যাবে।
ওয়ারস স্মৃতিসৌধ
ওয়ারসো স্মৃতিসৌধ পোল্যান্ডের রাজধানী ওয়ারসো শহরের কেন্দ্রে স্থাপিত একটি দর্শনীয় স্মৃতিসৌধ। "ওয়ারসো জাগরণ"-এর স্মৃতির প্রতি শ্রদ্ধা জানাতে ১৯৮৮ খ্রিস্টাব্দে এই সৌধটি নির্মাণ করা হয়। দ্বিতীয় বিশ্বযুদ্ধের সময় হিটলারের নির্দেশে নাৎসি বাহিনী ওয়ারসো নগরীকে ধুলিস্মাৎ করে দেয়। এসময় সাধারণ মানুষ জেগে ওঠে এবং যুদ্ধ করে। পোলিশ সেনাবাহিনীর সঙ্গে কাঁধে কাঁধ মিলিয়ে যুদ্ধে অংশগ্রহণ করে পোল্যাণ্ডের সর্বস্তরের সাধারণ মানুষ। এই ঘটনাই ইতিহাসে "ওয়ারসো জাগরণ" হিসেবে উল্লিখিত। এই স্মৃতিসৌধটি শহরের ক্রসিনস্কি চত্বরে অবস্থিত। তবে এই স্মৃতিসৌধটি নিয়ে কিছুটা বির্তকও আছে কেননা সোভিয়েত সেনাবাহিনীর ভূমিকার স্বরূপ নিয়ে স্বচ্ছতা ছিল না।
স্মৃতিসৌধের মূর্তিগুলো দুভাগে ভাগে করা যায়। এক ভাগে 'ইনসার্জেন্ট ইউনিট' যাতে পোলিশ সেনাবাহিনীর যেসব সদস্য যুদ্ধে নিহত হয়েছিলেন এবং যুদ্ধে অংশ নিয়েছিলেন তাদের স্মৃতি তর্পণ করা হয়েছে। দ্বিতীয় অংশটি হলো ‘এক্সোডাস গ্রুপ’ যাতে নাৎসী বাহিনীকে রুখে দাঁড়ানো সাধারণ মানুষদের স্মৃতি তর্পণ করা হয়েছে। ১৯৪৪ খ্রিস্টাব্দে যখন নাৎসি বাহিনীর হাতে ধ্বংস অনিবার্য হয়ে উঠে তখন ভূগর্ভস্থ পয়ঃপ্রণালীর মধ্য দিয়ে অগ্রসর হয়ে অতর্কিতে হামলা চালায় পোলিশ বাহিনী। যোগ দেয় সাধারণ মানুষ। ৬৩ দিন ধরে চলে প্রবল যুদ্ধ। পোলিশদের সম্বল সাধারণ রাইফেল, মলোটভ ককটেল আর তলোয়ার। নাৎসিদের ছিল ট্যাংক, সাজোঁয়া বাহিনী এবং বিমানবহর। পোলিশদের পরাজয় ছিল অবধারিত। নাৎসিদের নিধনযজ্ঞে প্রায় ৫ লক্ষ পোলিশ নিহত হয়। এসময় নদীর অপর পার্শ্বে সোভিয়েত বাহিনী নিষ্ক্রীয় হয়ে অপেক্ষায় ছিল।
ইসাম নিমা
ইসাম নিমা (, জন্ম ৮ই এপ্রিল ১৯৭৯ এল বিয়ার, আলজিয়ার্স-এ) একজন আলজেরীয় ক্রীড়াবিদ যিনি দীর্ঘ লাফে বিশেষ দক্ষ।
২০০৭ সালের জুলাই মাসে জারাগোজাতে তিনি ব্যক্তিগত সেরা ৮.২৬ মিটার লাফান।
রাজিয়া খান
রাজিয়া খান (জন্মঃ ১৬ ফেব্রুয়ারি, ১৯৩৬ - মৃত্যুঃ ২৮ ডিসেম্বর, ২০১১) প্রখ্যাত বাংলাদেশী সাহিত্যিক। লেখালেখি ছাড়াও তিনি দীর্ঘদিন মঞ্চে অভিনয় করেছেন। তাঁর পুরো নাম রাজিয়া খান আমিন হলেও তিনি রাজিয়া খান নামে লেখক হিসেবে পরিচিত।
রাজিয়া খান ১৯৩৬ সালের ১৬ ফেব্রুয়ারি ফরিদপুর জেলায় জন্মগ্রহণ করেন। তাঁর পিতার নাম তমিজউদ্দিন খান যিনি অবিভক্ত বাংলার মন্ত্রী, আইন সভার সদস্য এবং জাতীয় পরিষদের স্পীকার ছিলেন। মায়ের নাম রাবেয়া রাহাত খান। তিনি কলকাতা ও করাচিতে স্কুল, কলেজ জীবন শেষ করে ঢাকা বিশ্ববিদ্যালয় থেকে ইংরেজিতে অনার্স ও এম.এ. পরীক্ষায় প্রথম হন। পরে ব্রিটিশ কাউন্সিলের বৃত্তি নিয়ে ইংল্যান্ডে পড়তে যান। সেখান থেকে তাঁর পিএইচডি ডিগ্রীর সব কাজ সমাপ্ত করে কলকাতায় আরও কিছু রিসার্চ করে ঢাকা বিশ্ববিদ্যালয় থেকে ইংরেজি বিভাগে পিএইচ.ডি. ডিগ্রী লাভ করেন এবং অধ্যাপনা করেন।
রাজিয়া খান এম.এ. পরীক্ষায় প্রথম হওয়ার পর কর্মজীবনের শুরু করেন রাজশাহী বিশ্ববিদ্যালয়ের প্রভাষক হিসেবে। পরবর্তীতে ইংল্যান্ড থেকে ফিরে তিনি অবজারভার পত্রিকার সম্পাদকমণ্ডলীতে যোগ দেন এবং নিয়মিত ভাবে ব্যঙ্গ কলাম- 'কালচার কেটল' লেখা শুরু করেন। ১৯৫৮ সাল থেকে সেন্ট্রাল উইমেন্স কলেজে অধ্যাপনার মধ্য দিয় পুনরায় শিক্ষকতার জীবন শুরু করেন। পরে ঢাকা বিশ্ববিদ্যালয়ে ইংরেজি বিভাগে অধ্যাপনা করেন এবং এই বিভাগের প্রধান হিসেবে অবসর গ্রহণ করেন। শিক্ষকতা ছাড়াও তিনি দেশের খ্যাতনামা বিভিন্ন সংবাদপত্রে সাংবাদিক ও সম্পাদক রূপে কাজ করেছেন। এছাড়া তিনি ইউনিভাসিটি অব লিবারেল আর্টস বাংলাদেশে ইংরেজি বিভাগের ডিন হিসেবে কর্মরত ছিলেন।
পঞ্চাশ দশকে সাহিত্য ও সংস্কৃতির অনুরাগী ও প্রগতিবাদী লেখিকা হিসেবে লেখালেখি করেছেন রাজিয়া খান। বাংলাদেশের উপন্যাসে নারীভাবমূর্তি সৃষ্টিতে নারী লেখকদের মধ্যে তাই আকিমুন রহমান তাকে প্রথম দিককার একজন মনে করেন। তাঁর ভাষায় “প্রথমভাগের অন্তর্ভূক্ত করা যেতে পারে রাজিয়া খান, রিজিয়া রহমান, সেলিনা হোসেন প্রমুখকে।” তাঁর প্রথম সৃজনশীলতার ঝোঁক প্রকাশিত হয় ছন্দে। আর ১৫ বছর বয়সেই পুরোদস্তুর উপন্যাস লিখতে শুরু করেন তিনি, আর ১৮ বছর বয়সেই লেখা হয়ে যায় ‘বট তলার উপন্যাস’। ১৮ বছর বয়সে তাঁর লেখা 'বটতলার উপন্যাস' জনপ্রিয়তা পায়। তিনি খুব বেশি লিখে গিয়েছেন তেমন নয়, কিন্তু যা লিখে গেছেন তাতে জটিলায়তন নগরজীবন-অন্তর্গত ব্যক্তিমানুষের নৈঃসঙ্গ, বিচ্ছিন্নতা ও আত্মরক্তক্ষরণের শিল্পরূপায়ন করেছেন।তাঁর মুক্তিযুদ্ধ ভিত্তিক উপন্যাস 'দ্রৌপদী' এপার ওপার দুই বাংলায় বেশ সমাদৃত।
কুর্চি
কুর্চি ক্ষুদ্র পত্রমোচী বৃক্ষ। Apocynaceae পরিবারের এই গাছের বৈজ্ঞানিক নাম "Holarrhena antidysenterica"।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
কুর্চির কান্ড সরল, উন্নত এবং শীর্ষ অজস্র উর্দ্ধমুখী শাখায় ডিম্বাকৃতি, কখনোবা এলোমেলো। বাকল অমসৃণ, হালকা ধূসর। শীতের শেষে পাতা ঝরে গেলেও বসন্তের শেষে এই শূন্যতা কচি পাতায় ভরে উঠে। পাতা লম্ব-ডিম্বাকৃতি, মসৃণ আর বিন্যাস হয় বিপ্রতীপ। কুর্চির স্বাভাবিক উচ্চতা ১০-২০ ফুট, কিন্তু ২-৪ ফুট উঁচু গাছেও অনেক সময় মুকুল ধরে। কুর্চির অতিরিক্ত বৈশিষ্ট্য হলো সারা বর্ষা ধরে কয়েকবার প্রস্ফুটন।
কুর্চি-মঞ্জরীতে ফুলের সংখ্যা কম হলেও বিক্ষিপ্ত মঞ্জরী সংখ্যা অজস্র। ফুল রঙ্গন ফুলের মতো, নিচের অংশ নলাকৃতি এবং উপর মুক্ত পাপড়িতে ছড়ানো। ৫টি পাপড়ির মুক্ত অংশ ঈষৎ বাঁকানো, বর্ণ দুধসাদা এবং তীব্র সুগন্ধী কিন্তু মধুর। গোত্রীয় বৈশিষ্ট্যের রীতি অনুযায়ী পরাগচক্র দলের গভীরে অদৃশ্য। দুটি গর্ভকেশর প্রায় মুক্ত এবং এজন্য একই ফুল থেকে দুটি ফল জন্মে। এই সজোড় ফল দুটি সরু, লম্বা এবং বীজ বহু সংখ্যক, রোমশ ও ঘনবাদামী। বাতাসে বীজ ছড়ায়।
কুর্চি ভেষজগুণে সমৃদ্ধ। ফুল, ফল, বাকল সবই আমাশয় সারাতে ঔষধ হিসাবে ব্যবহার করা হয়।
ফ্রেডরিক স্যাঙ্গার
ফ্রেডরিক স্যাঙ্গার (১৩ আগস্ট ১৯১৮ - ১৯ নভেম্বর ২০১৩) একজন ইংরেজ প্রাণরসায়নবিদ। তিনি রসায়নে দুইটি নোবেল পুরস্কারপ্রাপ্ত একমাত্র ব্যক্তি।
পুষ্টি জগতের প্রোটিনের গঠনের ইতিবৃত্ত আসে ড. ফ্রেডিরিখের গবেষণা ও চিন্তার সূত্র ধরে। প্রোটিনের রাসায়নিক রূপ দাঁড় করানোর জন্য ১৯৫৮ সালে প্রথমবার নোবেল পান তিনি।পরবর্তীতে নিউক্লিক এসিডের বেস সিকোয়েন্স নিয়ে গবেষণার স্বীকৃতি স্বরূপ ১৯৮০ সালে রসায়নেই পুনরায় নোবেল পুরস্কার লাভ করেন।
১৯১৮ সালে ইংল্যান্ডের গ্লুচেস্টারশায়ার শহরে জন্ম ফ্রেডরিকের। বাবার পথ ধরে চিকিৎসক হওয়ার স্বপ্ন ছিল তার ছোটবেলাতে। তবে শেষ পর‌্যন্ত কেমব্রিজ বিশ্ববিদ্যালয়ে প্রাণরসায়নবিদ্যার ওপরেই তিনি উচ্চ শিক্ষা নেন। স্যাঙ্গার ১৯৪৩ সালে ডক্টরেট ডিগ্রি লাভ করেন।
ধর্মতত্ত্ব
ধর্মতত্ত্ব (ইংরেজি ভাষায়: Theology) দর্শনকেন্দ্রিক জ্ঞানের একটি ক্ষেত্র যাতে ধর্মীয় অনুমান এবং আত্মপক্ষসমর্থনবিদ্যা (apologetics) সংক্রান্ত বিষয়াদি আলোচিত হয়। উৎপত্তির প্রেক্ষাপট এবং ঐতিহাসিকভাবে ধর্মতত্ত্ব খ্রিস্টান ধর্মের সাথে বেশি সম্পৃক্ত যদিও পরবর্তীকালে সকল ধর্মের (বিশেষ করে ইসলাম এবং ইহুদি ধর্ম) অধ্যয়নই এর অন্তর্ভুক্ত হয়েছে। সেদিক থেকে বলা যায়, ধর্ম, ধর্মের প্রভাব এবং ধর্মীয় সত্যের প্রকৃতি নিয়ে পদ্ধতিগত ও যৌক্তিক অধ্যয়নের নামই ধর্মতত্ত্ব। জ্ঞানের এই শাখার বহুল আলোচিত বিষয়গুলোর মধ্যে রয়েছে ঈশ্বর, মানবতা, বিশ্বজগৎ, নির্বাণ বা মুক্তি এবং পরলোকতত্ত্ব।
প্রকৃতপক্ষে ধর্মতত্ত্বের অনেক ধরণের সংজ্ঞা ও বিশ্লেষণ হতে পারে। যেমন, হিপোর আউগুস্তিন লাতিন শব্দ "theologia" এর সংজ্ঞা দিতে গিয়ে বলেছেন, "ঈশ্বর সম্পর্কিত আলোচনা বা যুক্তি উপস্থাপন" তবে এই একই শব্দকে জ্ঞানের বিভিন্ন শাখা এবং যুক্তির বিভিন্ন প্রকারভেদ বোঝাতে ব্যবহার করা যেতে পারে। ধর্মতাত্ত্বিকেরা দর্শন, নৃবিবরণ (এথনোগ্রাফি), ইতিহাস, আধ্যাত্মিকতা এবং আরও অনেক বিষয় থেকে ব্যাখ্যা ও যুক্তি গ্রহণ করে বিভিন্ন ধর্মীয় বিষয় ব্যাখ্যা করেন বা পরীক্ষার মাধ্যমে সমালোচনা করেন বা ক্ষেত্রবিশেষে তাদের অগ্রগতিসাধনও করেন। ধর্মতত্ত্বের মাধ্যমে একজন ধর্মতাত্ত্বিক নিচের যেকোন কাজ সাধনের চেষ্টা করতে পারেন:
ভূকেন্দ্রিক মডেল
জ্যোতির্বিজ্ঞানে ভূকেন্দ্রিক মডেল (ইংরেজি ভাষায়: Geocentric model) বলতে এমন একটি বিশ্ব ব্যবস্থা বোঝায় যেখানে পৃথিবী বিশ্বের কেন্দ্রে অবস্থিত এবং তাকে কেন্দ্র করে অন্য সকল বস্তু আবর্তন করে। এর অন্য নাম "ভূকেন্দ্রিক মতবাদ", "ভূকেন্দ্রিকতাবাদ" বা টলেমীয় জগৎ বা "টলেমীয় ব্যবস্থা"। অনেক সভ্যতায়ই এই মডেল খুব গ্রহণযোগ্যতা পেয়েছিল, যেমন প্রাচীন গ্রিক সভ্যতা। এজন্য অনেক গ্রিক দার্শনিককেই পৃথিবীকে মহাবিশ্বের কেন্দ্র হিসেবে বিবেচনা করতে দেখা যায়। এর উল্লেখযোগ্য উদাহরণ হচ্ছে এরিস্টটলীয় পদার্থবিদ্যা এবং টলেমির জগৎ।
দুটি খুবই সাধারণ পর্যবেক্ষণ পৃথিবীকে মহাবিশ্বের কেন্দ্র হিসেবে প্রতিষ্ঠিত করেছিল। প্রথমত, তারা, সূর্য এবং গ্রহগুলো প্রতিদিন নিয়ম করে পৃথিবীর চারদিকে আবর্তন করছে বলে মনে হয়। প্রতিটি তারা একটি খ-গোলকের মধ্যে প্রথিত আছে বলে মনে হতো, যে খ-গোলকের কেন্দ্র পৃথিবী এবং যে গোলকটি পৃথিবীর উত্তর উ দক্ষিণ মেরু দিয়ে অতিক্রমকারী একটি অক্ষ রেখার সাপেক্ষে প্রতিদিন আবর্তিত হয়। তারার অবস্থান বিষুব রেখার যত নিকটে ছিল তাকে তত বেশি দূরত্ব অতিক্রম করতে দেখা যেতো এবং সকল তারাই একদিনের ব্যবধানে তার পূর্বের উদিত হওয়ার অবস্থানে ফিরে আসতো। দ্বিতীয়ত, পৃথিবীতে অবস্থানকারী একজন পর্যবেক্ষকের সাপেক্ষে পৃথিবীর কোন গতি নেই, সে কঠিন, সুস্থিত এবং নিশ্চল। অন্য কথায়, পৃথিবী সম্পূর্ণ স্থির অবস্থায় আছে।
প্রাচীন গ্রিক ও মধ্যযুগীয় দার্শনিকরা ভূকেন্দ্রিক মডেল গ্রহণের পাশাপাশি মনে করতেন পৃথিবীর গোলকাকৃতির। আরও প্রাচীন কিছু পৌরাণিক কাহিনীতে পৃথিবীকে সমতল হিসেবে বিবেচনা করা হতো যার সাথে এর স্পষ্ট বিরোধ রয়েছে। অবশ্য প্রাচীন গ্রিসের দার্শনিকরা মনে করতেন সকল গ্রহের কক্ষপথ বৃত্তাকার। সপ্তদশ শতকের পূর্বে এই বৃত্তাকার কক্ষপথ সম্পর্কে কেউ খুব একটা সন্দেহ পোষণ করেননি। নিকোলাউস কোপের্নিকুস এবং ইয়োহানেস কেপলারের মত বিজ্ঞানীদের গবেষণার বদৌলতে অবশেষে উপবৃত্তাকার কক্ষপথের ধারণা প্রতিষ্ঠিত হয়।
টলেমির ভূকেন্দ্রিক মতবাদ অবলম্বন করে প্রায় ১৫০০ বছর সব ধরণের জ্যোতিষতাত্ত্বিক ছক তৈরি করা হতো। ১৬শ এবং ১৭শ শতকের মধ্যে এই মতবাদ ধীরে ধীরে গ্রহণযোগ্যতা হারায় এবং কোপের্নিকুস, কেপলার এবং গালিলেওদের হাত ধরে এক সময় সৌরকেন্দ্রিক মডেল (যাতে সূর্যকে কেন্দ্র হিসেবে বিবেচনা করা হয়) পূর্ণ গ্রহণযোগ্যতা পায়। অবশ্য ভূকেন্দ্রিক থেকে সৌরকেন্দ্রিক মতবাদে স্থানান্তরের এই পথ কুসুমাস্তীর্ণ ছিল না। একদিকে ক্যাথলিক চার্চ তাদের বর্ণনামতে ঈশ্বরের সর্বশেষ্ঠ সৃষ্টি মানুষের আবাসস্থলকে মহাবিশ্বের কেন্দ্র না ভেবে থাকতে পারছিল না, অন্যদিকে অনেকে পৃথিবীকে কেন্দ্র করে সবকিছু আবর্তিত হচ্ছে এই প্রত্যক্ষ পর্যবেক্ষণটি দুর্বল একটি তত্ত্বের কারণে ছেড়ে দিতে রাজি ছিলেন না।
টলেমি প্রথমে তিন ধরণের কক্ষপথের চিন্তা করেছিলেন: উৎকেন্দ্রিক, মন্দবৃত্ত এবং ইকুয়েন্ট। সকল ক্ষেত্রেই ধরে নিয়েছিলেন, গ্রহগুলো পৃথিবীকে বা পৃথিবীর খুব কাছের একটি বিন্দুকে কেন্দ্র করে আবর্তিত হয়। পৃথিবী নিজে ছিল সম্পূর্ণ স্থির। উৎকেন্দ্রিক (eccentric) মডেলে গ্রহগুলো যে বৃত্তাকার কক্ষপথে আবর্তন করে পৃথিবীকে তার কেন্দ্র থেকে একটু দূরে স্থাপন করা হয়।
২০০৮ গ্রীষ্মকালীন অলিম্পিকে দৌড়বাজী – মহিলাদের লং জাম্প
২০০৮ অলিম্পিক গেমসে মহিলাদের লং জাম্প প্রতিযোগিতা আগস্টের ১৯ ও ২২তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
নিম্নলিখিত শব্দসংক্ষেপগুলি ব্যবহার করা হয়েছে, -
ন্যূনতম ৬.৭৫ মিটার (Q) বা সেরা ১২জন প্রতিযোগী (q) ফাইনালে যাবে।
২২শে আগস্ট ২০০৮ - সন্ধ্যা ৭:২০
ভিসুভিয়াস পর্বত
ভিসুভিয়াস পর্বত (, লাতিন ভাষায়: "Mons Vesuvius") ইতালির নেপলস উপসাগরীয় অঞ্চলের একটি আগ্নেয়গিরি। নেপলস থেকে ৯ কিলোমিটার পূর্বে সমুদ্রউপকূলের খুব কাছে এর অবস্থান। এটি ইউরোপের মূল ভূখন্ডের মধ্যে অবস্থিত একমাত্র আগ্নেয়গিরি যাতে বিগত কয়েক শতাব্দীর মধ্যে অগ্ন্যুৎপাত হয়েছে, যদিও বর্তমানে এটিতে কোন অগ্ন্যুৎপাত হচ্ছেনা। ইতালির অপর দুটি প্রধান সক্রিয় আগ্নেয়গিরি এতনা ও স্ট্রমবোলি এর অবস্থান যথাক্রমে সিসিলি ও স্ট্রমবোলি দ্বীপদ্বয়ে ।
ভিসুভিয়াস পর্বত বেশি পরিচিত এর খিষ্টপূর্ব ৭৯ অব্দের অগ্ন্যুৎপাতের জন্য যাতে রোমান শহর পম্পেই এবং হারকিউলানিয়াম লাভার নিচে চাপা পড়ে ধ্বংস হয়ে যায় । এ শহরদুটি পরবর্তীতে আর পুনঃর্নিমাণ করা হয়নি । যদিও শহরগুলোর বেঁচে যাওয়া অধিবাসীরা এবং সম্ভবতঃ লুটেরারা ধ্বংসাবশেষ থেকে প্রচুর জিনিষপত্র সংগ্রহ করেছিল । কালক্রমে শহরদুটির অবস্থান সবাই ভুলে গিয়েছিল; পরবর্তীতে ১৮শ শতকে ঘটনাক্রমে শহরগুলো আবার খুঁজে পাওয়া যায় ।
এই অগ্ন্যুৎপাতের ফলে সারনো নদীর গতিপথ পরিবর্তিত হয়ে গিয়েছিল এবং সমুদ্রতটও আগের থেকে উঁচু হয়ে গিয়েছিল । তাই বর্তমানে পম্পেই শহরের অবস্থান না নদীর তীরবর্তী না সমুদ্রোপকূল সংলগ্ন । ভিসুভিয়াসও সময়ের সাথে সাথে ব্যাপকভাবে পরিবর্তিত হয়েছে – এর ঢালের সবুজ জঙ্গল আর নেই এবং অগ্ন্যুৎপাতের ধাক্কায় এর চূড়া অনেকটাই বদলে গেছে ।
সেই সময় থেকে বর্তমান পর্যন্ত ভিসুভিয়াসে অনেকবার অগ্ন্যুৎপাত হয়েছে এবং বর্তমানে এটিকে বিশ্বের অন্যতম ভয়ংকর আগ্নেয়গিরিগুলোর মধ্যে একটি হিসাবে গণ্য করা হয় কেননা এর আশপাশের এলাকায় ৩,০০০,০০০ মানুষ বসবাস করে এবং এটির বিস্ফোরণের মত অগ্ন্যুৎপাতের প্রবণতা রয়েছে । এটি পৃথিবীর সবচেয়ে জনবহুল অগ্নুৎপাতপ্রবণ এলাকা ।
ভিসুভিয়াসের সুদীর্ঘ ঐতিহাসিক এবং সাহিত্যিক ঐতিহ্য রয়েছে । খ্রিস্টপূর্ব ৭৯ অব্দের অগ্ন্যুৎপাতের সময়কালে এটিকে স্বর্গীয় দৈত্যের মত বিবেচনা করা হতো । পম্পেই শহরের টিকে যাওয়া অনেক গৃহমন্দির বা lararia এর ভেতর ভিসুভিয়াস নামটি একটি সর্প হিসাবে অলঙ্করনের সাথে খোদাইকৃত অবস্থায় পাওয়া গেছে । ক্যাপুয়া থেকে প্রাপ্ত IOVI VESVVIO এর প্রতি লেখা একটি শিলালিপি থেকে জানা যায় যে এটিকে তখন জুপিটারের একটি শক্তি হিসেবে উপাসনা করা হতো; অর্থাৎ জুপিটার ভিসুভিয়াস ।
ঐতিহাসিক ডিওডোরাস সিকিউলাস এ মতে হারকিউলিস তার দায়িত্বগুলো পালন করার জন্য সিসিলি যাবার পথে পার্শ্ববর্তী কিউমে দেশের মধ্য দিয়ে যাচ্ছিল এবং সেখানে সে একটি স্থানের খোঁজ পায় যার নাম "the Phlegraean Plain" (phlegraion pedion, "plain of fire"), একটি পাহাড় যা প্রাচীনকালে আগুন উগড়ে দিত–––এখন যার নাম ভিসুভিয়াস । এটি তখন দস্যুদের আস্তানা ছিল ’’পৃথিবীর মানুষ’ যারা ছিল দৈত্যাকৃতির । দেবতাদের সহায়তায়ে হারকিউলিস এই এলাকায় শান্তি প্রতিষ্ঠা করেন এবং এগিয়ে যান ।
রোমান প্রজাতন্ত্রের শেষদিকের এবং রোমান সাম্রাজ্যের শুরুর দিকের লেখকদের দ্বারা আগ্নেয়গিরির নাম হিসেবে ভিসুভিয়াস (Vesuvius) নামটি অনেক ব্যবহৃত হতো । এর অন্যান্য নামগুলো হচ্ছেঃ Vesaevus, Vesevus, Vesbius and Vesvius । প্রাচীন গ্রীসের লেখকেরা Οὐεσούιον বা Οὐεσούιος নামগুলোও ব্যবহার করতো । সেই সময় থেকেই অনেক বিশেষজ্ঞ নামটির বুৎপত্তি বিশ্লেষণ করেছেন । যেহেতু রোমান লৌহযুগে বিভিন্ন জাতিগত ও ভাষার লোক ক্যামপানিয়ায় বসবাস করতো, এই নামের বুৎপত্তি অনেকটাই সেই সময়ে লোকজন কোন ভাষায় কথা বলতো সেই ধারণার ওপর ভিত্তি করে নির্ধারিত হয়েছে ।
শাহ মোহাম্মদ ফারুক
শাহ মোহাম্মদ ফারুক একজন বাংলাদেশী বিজ্ঞানী এবং ভিব্রিও কলেরীর একজন অগ্রগণ্য গবেষক। বর্তমানে তিনি ইন্টারন্যাশনাল সেন্টার ফর ডাইরিয়াল ডিজিজ রিসার্চ, বাংলাদেশ এর মলিকুলার জেনেটিক্স ইউনিট এর প্রধান। তিনি খাদ্যবাহিত ও পানিবাহিত রোগসৃষ্টিকারী ব্যাক্টেরিয়া নিয়ে গবেষণা করেন। তিনি থার্ড ওয়ার্ল্ড অ্যাকাডেমী অব সায়েন্সেস এবং বাংলাদেশ অ্যাকাডেমী অব সায়েন্সেস এর একজন ফেলো।
শাহ মোহাম্মদ ফারুক ১৯৫৬ সালে যশোর জেলায় জন্মগ্রহণ করেন।
তিনি যশোর জিলা স্কুল ও ঝিনাইদহ ক্যাডেট কলেজে পড়াশোনা করেন। তিনি ঢাকা বিশ্ববিদ্যালয় এর প্রাণরসায়ন ও অণুপ্রাণবিজ্ঞান বিভাগ থেকে ১৯৭৮ সালে বিএসসি ও ১৯৭৯ সালে এমএসসি ডিগ্রি অর্জন করেন। তিনি ১৯৮৮ সালে যুক্তরাজ্যের রিডিং বিশ্ববিদ্যালয় থেকে ডক্টরেট ডিগ্রি অর্জন করেন।
ড. ফারুক ১৯৮৪ সালে ঢাকা বিশ্ববিদ্যালয়ের প্রাণরসায়ন ও অণুপ্রাণবিজ্ঞান বিভাগে প্রভাষক হিসেবে যোগদান করেন। ১৯৮৮ সালে তিনি সহকারী অধ্যাপক হিসেবে পদোন্নতি পান। ২০১০ সাল থেকে তিনি নর্থ সাউথ বিশ্ববিদ্যালয়ে খন্ডকালীন শিক্ষক হিসেবে কাজ করেন।
তিনি ২০০৫ সালে মেডিকেল সায়েন্সে থার্ড ওয়ার্ল্ড অ্যাকাডেমী অব সায়েন্সেস প্রাইজ ২০০৫ লাভ করেন।
পরিবহণ (তাপ)
যে পদ্ধতিতে পদার্থের অণুগুলো তাদের নিজস্ব স্থান পরিবর্তন না করে শুধু স্পন্দনের মাধ্যমে এক অণু তার পার্শ্ববর্তী অণুকে তাপ প্রদান করে পদার্থের উষ্ণতর অংশ থেকে শীতলতর অংশে তাপ সঞ্চালিত করে সেই পদ্ধতিকে পরিবহণ বলে। 
তাপ পরিবহণের জন্য জড় মাধ্যমের প্রয়োজন। এ পদ্ধতিতে পদর্থের উষ্ণতর অণুগুলো তাপ গ্রহণ করে নিজের অবস্থানে থেকে স্পন্দিত হতে থাকে। এ স্পন্দনের মাধ্যমে উত্তপ্ত অণুগুলো পার্শ্ববর্তী শীতল অণুগুলোকে তাপ প্রদান করে, সেগুলো উত্তপ্ত হয়ে আবার তাদের পার্শ্ববর্তী অণুগুলোতে তাপ সঞ্চালিত করে। যে মাধ্যমের অণুগুলো যত বেশি সুদৃড় সেখানে পরিবহণ তত বেশি হয়ে থাকে। কঠিন পদার্থের মধ্যদিয়ে তাপের পরিবহন সবচেয়ে বেশি হয়, তরলে তার চেয়ে কম, বায়বীয় পদার্থে অত্যন্ত কম এবং শূণ্যস্থানে কোন পরবহণ হয় না।
যেমন- একটি ধাতব দণ্ডের এক প্রান্ত আগুনে অন্য প্রান্ত হাতে ধরে রাখলে কিছুকক্ষণ পরেই হাতে বেশ গরম বোধ হয়। দণ্ডের যে প্রান্ত আগুনের মধ্যে আছে সেই অংশের অণুগুলো আগুন থেকে তাপ গ্রহণ করে নিজের অবস্থানে থেকে স্পন্দিত হতে থাকে। এই স্পন্দনের মাধ্যমে উত্তপ্ত অণুগুলো পার্শ্ববর্তী শীতল অণুগুলোকে তাপ প্রদান করে। সেগুলো উত্তপ্ত হয়ে আবার তাদের পার্শ্ববর্তী অণুগুলোতে তাপ সঞ্চালিত করে। এভাবে তাপ দণ্ডের উষ্ণতর অংশ থেকে শীতলতর অংশে সঞ্চালিত হওয়ার পদ্ধতিই পরিবহণ।
মাধ্যমিক পদার্থবিজ্ঞান বই (অধ্যায়-১১; পৃষ্ঠা-১৫৮)
কাজী গোলাম মাহবুব
কাজী গোলাম মাহবুব (জন্ম: ২৩ ডিসেম্বর, ১৯২৭ মৃত্যু: ১৯ মার্চ, ২০০৬) ছিলেন পূর্ব পাকিস্তানে (বর্তমানে বাংলাদেশ) সংঘটিত ভাষা আন্দোলনের অন্যমত সক্রিয় কর্মী। তিনি একজন সক্রিয় রাজনীতিবিদ এবং বাংলাদেশের প্রধান রাজনৈতিক দলগুলোর সাথে কাজ করেছেন।
কাজী গোলাম মাহবুব বরিশাল জেলার গৌরনদী থানার কসবা গ্রামে জন্মগ্রহণ করেন। তিনি বরিশালের টরকী বন্দর ভিক্টোরী মাধ্যমিক বিদ্যালয় থেকে ১৯৪২ খ্রিস্টাব্দে ম্যাট্রিকুলান পাশ করেন এবং পরবর্তীতে তিনি কলকাতার ইসলামিয়া কলেজ শিক্ষা অর্জনের জন্য গিয়েছিলেন। ১৯৪৬ সালে কলেজের ছাত্র পরিষদে তিনি ভিপি নির্বাচিত হন।
১৯৪৮ খ্রিস্টাব্দে তিনি ঢাকা বিশ্ববিদ্যালয়ে এলএলএম ছাত্র হিসেবে আইন পরিষদে ভর্তি হন। কর্মজীবনে তিনি বাংলাদেশ সুপ্রিম কোর্টের একজন সিনিয়র এডভোকেট ছিলেন।
১৯৪৮ খ্রিস্টাব্দে তিনি শেখ মুজিবুর রহমান, খালেক নওয়াজ খান, শামসুল হক সহ অন্যান্য ছাত্রনেতাদের সাথে ভাষা আন্দোলনে অংশগ্রহণ করেছিলেন। এই সময় তিনি ছাত্র অ্যাকশন কমিটি যোগ দিয়েছিলেন যে কারণে তাকে গ্রেপ্তার করা হয়েছিল। ১৯৪৮ খ্রিস্টাব্দে তিনি ঢাকা বিশ্ববিদ্যালয়ে ধর্মঘটে সহায়তা করার জন্য গ্রেপ্তার হন।
কাজী মাহবুব আওয়ামী লীগ তথা আওয়ামী মুসলিম লীগ-এর একজন প্রতিষ্ঠাতা সদস্য। ৩০ জানুয়ারি ১৯৫২ যখন, "সর্বদলীয় কেন্দ্রীয় রাষ্ট্রভাষা কর্মীপরিষদ" প্রতিষ্ঠিত হয়, কাজী মাহবুবকে সেটার আহ্বায়ক হিসাবে নির্বাচিত করা হয়েছিল। ১৯৫২ খ্রিস্টাব্দের ২১ ফেব্রুয়ারীর আমতলা সভায় কাজী মাহবুব উপস্থিত ছিলেন এবং ১৪৪ ধারা ভঙ্গ করে সমাবেশে যোগদান করেন।‌ পরে, তিনি গ্রেফতার হন এবং এক বছর কারাগারে অতিবাহিত করেন।
১৯৬০ খ্রিস্টাব্দের গর্ণ-অভ্যূত্থানের সময় তিনি মাওলানা ভাসানীর ন্যাশনাল আওয়ামী পার্টির একজন কেন্দ্রীয় নেতা হিসাবে সক্রিয় ভূমিকা রেখেছেন। স্বাধীনতা-উত্তর বাংলাদেশে তিনি রাষ্ট্রপতি জিয়াউর রহমান-এর সঙ্গে সম্পৃক্ত হন এবং জাতীয়তাবাদী রাজনীতিতে অংশগ্রহণ করেন। তিনি বিএনপির ভাইস চেয়ারম্যান ছিলেন।
ভাষা আন্দোলনে বিশেষ অবদানের জন্যে কাজী মাহবুব ২০০২ সালে একুশে পদক লাভ করেন।
তাঁর সম্মানে ধানমন্ডি আবাসিক এলকার ১০ নম্বর সড়কটিকে ভাষাসৈনিক কাজী গোলাম মাহবুব সড়ক হিসাবে আখ্যায়িত করা হয়েছে।
২০০২ সালে গৌরনদী উপজেলা সদরে উপজেলা পরিষদের প্রধান সড়কে ভাষাসৈনিক কাজী গোলাম মাহবুব ট্রাস্টের অর্থায়নে “ভাষা সৈনিক কাজী গোলাম মাহবুব তোরণ” নির্মাণ করা হয়। ২০১৫ সালে তোরণটি ভেঙে ফেলা হয়েছে।
কাজী গোলাম মাহবুব এর স্মৃতিরক্ষায় ২০০৭ সালে সরকার তাঁর নিজ জন্মস্থান গৌরনদী উপজেলা চত্বরকে 'ভাষাসৈনিক কাজী গোলাম মাহবুব চত্বর' নামকরণ করেন।
রাল্ফ এম. স্টেইনম্যান
রাল্ফ মারভিন স্টেইনম্যান (জন্ম: জানুয়ারী ১৪, ১৯৪৩ – মৃত্যু: সেপ্টেম্বর ৩০, ২০১১) একজন নোবেল বিজয়ী চিকিৎসাবিজ্ঞানী।
স্টেইনম্যান ম্যাকগিল বিশ্ববিদ্যালয় থেকে ব্যাচেলর অব সায়েন্স এবং হার্ভার্ড বিশ্ববিদ্যালয় থেকে ডক্টর অব মেডিসিন ডিগ্রি অর্জন করেন।
জ্যাক সজটাক
জ্যাক উইলিয়াম সজটাক (জন্ম: নভেম্বর ৯, ১৯৫২) একজন কানাডিয়ান আমেরিকান জীববিজ্ঞানী এবং হার্ভার্ড মেডিকেল স্কুলের জেনেটিক্স এর অধ্যাপক।
সজটাক এর শৈশব কাটে মন্ট্রিল এবং অটোয়াতে।
সজটাক ম্যাকগিল বিস্ববিদ্যালয় থেকে ব্যাচেলর অব সায়েন্স ডিগ্রি অর্জন করেন। তিনি কর্নেল বিস্ববিদ্যালয় থেকে প্রাণরসায়নে ডক্টরেট ডিগ্রি অর্জন করেন।
ক্যারল গ্রেইডার‌
ক্যারল গ্রেইডার‌ (জন্ম: ১৫ এপ্রিল, ১৯৬১) একজন মার্কিন জীববিজ্ঞানী। তিনি ২০০৯ সালে চিকিৎসাবিজ্ঞানে নোবেল পুরস্কার লাভ করেন।
গ্রেইডার ক্যালিফোর্নিয়ার সান ডিয়েগোতে জন্মগ্রহণ করেন। ১৯৭৯ সালে ডেভিস সিনিয়র হাই স্কুল থেকে গ্র্যাজুয়েট হন। ১৯৮৩ সালে ইউনিভার্সিটি অব ক্যালিফোর্নিয়া, সান্তা বারবারা থেকে জীববিজ্ঞানে ব্যাচেলর অব আর্টস ডিগ্রি অর্জন করেন। ১৯৮৭ সালে ইউনিভার্সিটি অব ক্যালিফোর্নিয়া, বার্কলে থেকে ডক্টরেট ডিগ্রি অর্জন করেন।
১৯৯৭ সালে জনস হপকিন্স বিশ্ববিদ্যালয় এ শিক্ষক হিসেবে যোগদান করেন।
ক্যালরিমিতি
ক্যালরিমিতি পদার্থ বিজ্ঞানের একটি উপশাখা যার বিষয় তাপ পরিমাপ। তাপ পরিমাপের অন্যতম একক ক্যালরি; এবং এরই ভিত্তিতে তাপ বিজ্ঞানের এই উপশাখার নামাকরণ করা হয়েছে ক্যালরিমিতি।
ভিন্ন তাপমাত্রার একাধিক বস্তুকে তাপীয় সংস্পর্শে অানা হলে তাদের মধ্যে তাপের অাদান প্রদান ঘটে। বেশি তাপমাত্রার বস্তুগুলো তাপ হারায় এবং কম তাপমাত্রার বস্তুগুলো তাপ গ্রহণ করে। তাপের এ গ্রহণ বা বর্জন তাপের পরিমাণের উপর নির্ভর করে না, এদের তুলনামূলক তাপমাত্রার উপর নির্ভর করে। বস্তুগুলোর তাপমাত্রা সমান না হওয়া পর্যন্ত তাপ উচ্চ তাপমাত্রার বস্তু থেকে নিম্ন তাপমাত্রার বস্তুতে প্রবাহিত হয়। শক্তির সংরক্ষণশীলতার সূত্র অনুসারে বেশি তাপমাত্রার বস্তুগুলো যে তাপ হারায় কম তাপমাত্রার বস্তুগুলো সেই তাপ গ্রহণ করে। এ থেকে অামরা তাপ পরিমাপের তথা ক্যালরিমিতির মূলনীতি পাই -
যদি একাধিক বস্তুর মধ্যে তাদের বাহিরের অন্য কোথাও থেকে তাপ এদের ভেতরে না অাসে কিংবা এদের ভিতর থেকে কোন তাপ বাহিরে না যায়, তাদের মধ্যে কোন রাসায়নিক বিক্রিয়া না ঘটে, তাহলে শক্তির সংরক্ষণশীলতার সূত্র হতে অামরা পাই, গৃহীত তাপ = বর্জিত তাপ।
ক্যালরিমিতির অালোচ্য বিষয়সমূহঃ
লিন্ডা বি বাক
লিন্ডা ব্রাউন বাক একজন আমেরিকান জীববিজ্ঞানী।
ব্রাউন ১৯৭৫ সালে ওয়াশিংটন বিশ্ববিদ্যালয়, সিয়াটল থেকে অণুজীববিজ্ঞান ও মনোবিজ্ঞানে ব্যাচেলর অব সায়েন্স ডিগ্রি অর্জন করেন। তিনি ১৯৮০ সালে ডক্টরেট ডিগ্রি অর্জন করেন।
লন্ডন স্কুল অব ইকোনমিক্স
লন্ডন স্কুল অফ ইকোনমিক্স এন্ড পলিটিক্যাল সায়েন্স, যা সংক্ষেপে লন্ডন স্কুল অফ ইকোনমিক্স বা এল এস ই (ইং:LSE) নামে সমধিক পরিচিত একটি উচ্চ মানের শিক্ষা প্রতিষ্ঠান। লন্ডন শহরের কেন্দ্রে অবস্থিত এই প্রতিষ্ঠানটি ইউনিভার্সিটি অব লন্ডন-এর সঙ্গে সম্পৃক্ত। অর্থনীতি ও রাষ্ট্রবিজ্ঞান শিক্ষা ও গবেষণার জন্য জন্য পৃথিবীতে উঁচু মানের যে কয়েকটি প্রতিষ্ঠান আছে লন্ডন স্কুল অফ ইকোনমিক্স তার মধ্যে অন্যতম। তবে এ দুটি বিষয় ছাড়াও বর্তমানে সমাজবিজ্ঞানের নানা বিষয় এবং আরো অনেক বিষয় এই প্রতিষ্ঠানে পড়ানো হয়ে থাকে। ১৮৯৫ খ্রিস্টাব্দে ফ্যাবিয়ান সোসাইটির কয়েকজন সদস্যের উদ্যোগে এল এস ই প্রতিষ্ঠিতি ছিল। ১৯০০ খ্রিস্টাব্দে এটি ইউনিভার্সিটি অব লন্ডন-এর অঙ্গপ্রতিষ্ঠান হিসাবে স্বীকৃতি লাভ করে এবং সর্বপ্রথম ১৯০২ খ্রিস্টাব্দে এ প্রতিষ্ঠান থেকে ডিগ্রী প্রদান করা হয়েছিল। এর গ্রন্থাগারটি ব্রিটিশ লাইব্রেরি অব পলিটিক্যাল এন্ড ইকোনমিক সায়েন্স, সংক্ষেপে বিএলপিইস (BLPES) নামে আখ্যায়িত। বর্তমানে শিক্ষক সংখ্যা ১,৩০৩ এবং ছাত্র-ছাত্রী সংখ্যা ৮,৮১০।
এলএসই সর্বসাধারণের বক্তৃতাপর্ব আয়োজনের জন্য বিখ্যাত। এ বক্তৃতামালা এলএসই ইভেন্টস্ কার্যালয় কর্তৃক পরিচালিত হয়। প্রধানতঃ ছাত্র, সাবেক শিক্ষার্থী এবং সাধারণ গণ্যমান্য ব্যক্তিবর্গ এতে অংশগ্রহণ করে থাকেন। পাশাপাশি শীর্ষস্থানীয় শিক্ষার্থী ও ভাষ্যকার, বক্তাসহ বিখ্যাত জাতীয় এবং আন্তর্জাতিক খ্যাতিসম্পন্ন ব্যক্তিত্ব হিসেবে রাষ্ট্রদূত, প্রধান নির্বাহী, সংসদ সদস্য ও রাষ্ট্রপ্রধানগণ নিয়মিতভাবে অংশ নেন।
সাম্প্রতিককালে এ বক্তৃতামালায় বিখ্যাত ব্যক্তিত্ব হিসেবে - কফি আনান, হিলারী বেন, বেন বার্নানকে, টনি ব্লেয়ার, হ্যাজেল ব্লিয়ার্স, চেরী বুথ, গর্ডন ব্রাউন, ডেভিড কেমেরুন, নোয়াম চমস্কি, বিল ক্লিনটন, আলিস্টের ডার্লিং, নিয়াল ফার্গুসন, জোসকা ফিশার, ভিসেন্ট ফক্স, মিল্টন ফ্রিডম্যান, মুয়াম্মার আল-গাদ্দাফী, জন লুইস গাদ্দিস, এলান গ্রীনপ্যান, উইল হাটন, রিচার্ড ল্যাম্বার্ট, জেন লেহম্যান, লী সিয়েন লুং, জন মেজর, নেলসন মান্ডেলা, ম্যারি ম্যাকালিজ, দিমিত্রি মেদভেদেভ, জন এটা মিলস্, জর্জ অসবর্ন, রবার্ট পেস্টন, সেবাস্তিয়ান পিনেরা, কেভিন রুড, জেফ্রে সাচ, গার্হার্ড স্রোয়েডার, কার্লোস মেসা, লুইজ ইনাসিও লুলা ডা সিলভা, কস্তাস সিমিটিটস, জর্জ সোরোস, লর্ড স্টার্ন, জ্যাক স্ট্র, মার্গারেট থ্যাচার, আর্চবিশপ ডেসমন্ড টুটু এবং রোয়ান উইলিয়ামস প্রমূখ অংশগ্রহণ করেছেন।
দ্য স্যাটানিক ভার্সেস
দ্য স্যাটানিক ভার্সেস (ইংরেজি ভাষায়: The Satanic Verses) সালমান রুশদির চতুর্থ উপন্যাস যা ১৯৮৮ সালে প্রথম প্রকাশিত হয়। এর কিছুটা ইসলাম ধর্মের প্রবর্তক মুহাম্মাদ এর জীবনী থেকে অনুপ্রাণিত। তার পূর্বের বইয়ের মত এতেও রুশদি জাদু বাস্তবতাবাদ ব্যবহার করেছেন এবং সমসাময়িক ঘটনা ও মানুষের সাহায্যে তার চরিত্রগুলো তৈরি করেছেন। বইয়ের নামটি তথাকথিত "স্যাটানিক ভার্স" বা "শয়তানের বাণী"-কে নির্দেশ করে। কারও কারও দাবী মতে কুরআনের কিছু আয়াত শয়তান কর্তৃক অনুপ্রাণিত হওয়ায় দৈনিক প্রার্থনার সময় তৎকালীন মক্কার পেগান দেবতা, লাত, উজ্জা এবং মানাতের পূজা হয়ে গিয়েছিল। এই আয়াতগুলোকেই শয়তানের বাণী বলা হয়। উপন্যাসটির যে অংশে শয়তানের বাণী সম্পর্কিত বিষয় আছে সে অংশটুকু প্রথম সহস্রাব্দের ইসলামী পণ্ডিত আল-ওয়াকিদি এবং আল-তাবরিরি-র সূত্র অনুসরণ করে লেখা হয়েছে।
যুক্তরাজ্যে বইটি প্রশংসা কুড়িয়েছে। ১৯৮৮ সালে এটি বুকার পুরস্কার এর চূড়ান্ত তালিকায় ছিল যদিও পিটার ক্যারির "অস্কার অ্যান্ড লুসিন্ডা"র কাছে হেরে যায়। একই বছর উপন্যাসটি "হুইটব্রেড অ্যাওয়ার্ড" লাভ করে। দ্য স্যাটানিক ভার্সেস একটি বিশাল বিতর্কের জন্ম দিয়েছিল যখন রক্ষণশীল মুসলিমরা বইটিকে ব্লাসফেমি এবং তাদের বিশ্বাসের প্রতি ব্যঙ্গাত্মক হিসেবে আখ্যায়িত করে। কিছু মুসলিমের প্রতিক্রিয়ার সূত্র ধরেই ইরানের সর্বোচ্চ ধর্মীয় নেতা আয়াতুল্লাহ রুহুল্লাহ খোমেনী ১৯৮৯ সালের ১৪ই ফেব্রুয়ারি সালমান রুশদির মৃত্যুদণ্ডের ফতোয়া জারি করেছিলেন।
গডফ্রে নেলার
স্যার গডফ্রে নেলার (Godfrey Kneller) সপ্তদশ ও অষ্টাদশ শতকে যুক্তরাজ্যের একজন অগ্রগণ্য চিত্রশিল্পী ছিলেন।
রয়েল সোসাইটি
দ্য রয়েল সোসাইটি অব লন্ডন ফর ইম্প্রুভিং ন্যাচারাল নলেজ যা রয়েল সোসাইটি নামেই সমধিক পরিচিত, পৃথিবীর, সম্ভবত প্রাচীনতম শিক্ষিত সমাজ। ১৬৬০ সালের নভেম্বরে এটি প্রতিষ্ঠিত হয়। এই প্রতিষ্ঠানটি ব্রিটিশ সরকারের বৈজ্ঞানিক পরামর্শদাতা প্রতিষ্ঠান হিসেবে কাজ করে।
প্রেসিদেন্ট, কোষাধ্যক্ষ, দুজন সচিব ও ২১ জন ফেলো নিয়ে কাউন্সিল গঠিত হয়।
সৌরকেন্দ্রিক মতবাদ
সৌরকেন্দ্রিক মতবাদ বা সৌরকেন্দ্রিকতাবাদ (ইংরেজি ভাষায়: Heliocentrism বা heliocentricism) এমন একটি জ্যোতির্বৈজ্ঞানিক মডেল যাতে ধরে নেয়া হয় যে, স্থির সূর্য মহাবিশ্বের কেন্দ্রে অবস্থিত এবং তাকে কেন্দ্র করে পৃথিবী ও অন্যান্য গ্রহ আবর্তিত হয়। ইংরেজি শব্দ হেলিওসেন্ট্রিসিজম-এর উৎপত্তি গ্রিক মূল থেকে, গ্রিক ভাষায় ἥλιος (হেলিওস) অর্থ সূর্য এবং κέντρον (কেনত্রোন) অর্থ কেন্দ্র। ঐতিহাসিক দৃষ্টিকোণ থেকে সৌরকেন্দ্রিক মতবাদ ছিল ভূকেন্দ্রিক মডেলের বিরোধী যাতে পৃথিবীকে মহাবিশ্বের কেন্দ্র বিবেচনা করা হতো। পৃথিবী যে সূর্যের চারদিকে আবর্তিত হয় এটি প্রথম প্রস্তাব করেছিলেন গ্রিসের সামোস দ্বীপে জন্মগ্রহণকারী জ্যোতির্বিদ ও গণিতজ্ঞ আরিস্তারকোস, সেই তৃতীয় খিস্টপূর্বাব্দে। অবশ্য তার এই মতবাদ প্রাচীন জ্যোতির্বিদদের তেমন কোন সমর্থনই পায়নি।
এর দীর্ঘকাল পর মাত্র ১৬শ শতকে সৌরকেন্দ্রিক জগতের একটি যুক্তিযুক্ত ও সঠিক গাণিতিক মডেল উপস্থাপন করেন ইউরোপীয় রেনেসাঁ যুগের গণিতবিদ, জ্যোতির্বিদ এবং ক্যাথলিক ধর্মবেত্তা পোল্যান্ডের নিকোলাউস কোপের্নিকুস। তার মাধ্যমেই জন্ম হয় কোপের্নিকুসীয় বিপ্লবের। কোপের্নিকুসের পর তার মডেলটির আরও উন্নতি সাধন করেন জার্মান জ্যোতির্বিদ ইয়োহানেস কেপলার এবং ইতালীয় বিজ্ঞানী গালিলেও গালিলেই সর্বপ্রথম একটি দুরবিন ব্যবহার করে তত্ত্বটির পক্ষে শক্ত পর্যবেক্ষণমূলক প্রমাণ হাজির করেন।
উইলিয়াম হার্শেল, ফ্রিডরিশ ভিলহেল্ম বেসেল এবং অন্যান্য জ্যোতির্বিজ্ঞানীদের পর্যবেক্ষণ ও গবেষণায় পরবর্তীতে এই মডেলটিও ভুল প্রমাণিত হয়েছে। তারা বুঝতে পেরেছিলেন, সূর্যকে কেন্দ্র করে পৃথিবী ও অন্যান্য গ্রহগুলো আবর্তিত হলেও সূর্য মহাবিশ্বের কেন্দ্রে অবস্থিত নয়। ১৯২০ সালে মার্কিন জ্যোতির্বিজ্ঞানী এডুইন হাবল আরও পর্যবেক্ষণ করেন যে, সৌরজগৎ যে ছায়াপথের (আকাশগঙ্গা) অভ্যন্তরে অবস্থিত তা মহাবিশ্বের অসংখ্য ছায়াপথের একটি কেবল। এমনকি সূর্য আকাশগঙ্গারও কেন্দ্রে নয় বরং এর কেন্দ্র থেকে আনুমানিক ৮ কিলো পারসেক দূরে অবস্থিত।
রাশিচক্র
জ্যোতির্বিজ্ঞানে রাশিচক্র (ইংরেজি ভাষায়: Zodiac, গ্রিক ভাষায়: ζῳδιακός বা জোডিয়াকোস) বলতে আকাশে সূর্যের আপাত গতিপথের ১২টি ভাগকে বোঝায়। এই আপাত গতিপথের নাম ভূকক্ষ কারণ, প্রকৃতপক্ষে এটি সূর্যের চারদিকে পৃথিবীর কক্ষপথ। ভূকক্ষের খ-দ্রাঘিমাকে ১২টি ভাগে ভাগ করা হয় যার প্রতিটি ৩০ ডিগ্রি করে। এভাবে মোট ১২টি বিভাগ মিলে ৩৬০ ডিগ্রি তথা একটি বৃত্ত তৈরি করে। ভূকক্ষের সমতল থেকে ৮-৯ ডিগ্রি উত্তর বা দক্ষিণ (খ-অক্ষাংশ) পর্যন্ত বিস্তৃত অঞ্চলটিকে বলা হয় রাশিবন্ধনী (zodiacal belt)। চাঁদ এবং খালি চোখে দৃশ্যমান গ্রহগুলোর গতিপথও এই বন্ধনীর মধ্যে অবস্থান করে।
কিন্তু বাস্তবিক অর্থে রাশিচক্র কেবলই একটি খ-স্থানাংক ব্যবস্থা, আরও নির্দিষ্ট করে বললে এটি এক ধরণের ভূকক্ষীয় স্থানাংক ব্যবস্থা। প্রতিটি স্থানাংক ব্যবস্থা তৈরি করতে প্রয়োজন পড়ে একটি প্রসঙ্গ তল যেখান থেকে অক্ষাংশ গণনা শুরু হয়, এবং প্রসঙ্গ তলে এমন একটি প্রসঙ্গ বিন্দু যেখান থেকে দ্রাঘিমাংশ গণনা শুরু হয়। রাশিচক্রের ক্ষেত্রে সেই প্রসঙ্গ তল হচ্ছে ভূকক্ষ এবং ভূকক্ষের প্রসঙ্গ বিন্দুটি হচ্ছে মহাবিষুবের সময় সূর্যের অবস্থান।
যে তারামণ্ডলগুলোর মধ্য দিয়ে ভূকক্ষ অতিক্রম করে তার প্রতিটিকেই কোন না কোন জন্তুর আকৃতি দেয়া হয়েছিল। এজন্য প্রাচীন গ্রিসের অধিবাসীরা রাশিচক্রকে ডাকতো "জোডিয়াকোস কিকলোস" বা "জন্তুদের বৃত্ত" নামে। রাশিচক্রে মোট তারামণ্ডলের সংখ্যা এবং তাদের আকৃতি আগে নির্দিষ্ট করে বলা যেতো না, তবে গাণিতিক জ্যোতির্বিদ্যার গোড়াপত্তনের পর তারামণ্ডলগুলোর সীমানা নির্দিষ্ট করা হয়েছে। রাশিচক্রে মোট ১২টি তারামণ্ডল রয়েছে এবং আপাতভাবে বলা যায় সূর্য এই ১২টি তারামণ্ডলের মধ্য দিয়েই অতিক্রম করে। কোন মণ্ডলে সূর্য কতদিন থাকে তাও নির্দিষ্টভাবে জানা যায়।
ট্যুকোনীয় জগৎ
ট্যুকোনীয় জগৎ (ইংরেজি ভাষায়: Tychonian system) বলতে সৌরজগতের একটি মডেলকে বোঝানো হয় যা ডেনীয় জ্যোতির্বিদ ট্যুকো ব্রাহে ১৬শ শতকের শেষ দিকে প্রকাশ করেছিলেন। তিনি এই মডেলের মাধ্যমে কোপের্নিকুসের সৌরকেন্দ্রিক মডেলের গাণিতিক বা জ্যামিতিক সুবিধা এবং টলেমির ভূকেন্দ্রিক মডেলের দার্শনিক বা ভৌত সুবিধা একত্রিত করেন। মডেলটি জার্মান গণিতবিদ, জ্যোতির্বিদ ও জ্যোতিষী "ফালেন্টিন নাবোট" এবং সাইলেশীয় গণিতবিদ ও জ্যোতির্বিদ "পাউল ভিটিশ" পূর্বতন গবেষণা দ্বারা অনুপ্রাণিত হয়ে থাকতে পারে। এছাড়া ট্যুকোনীয় মডেলের কাছাকাছি একটি ভূসৌরকেন্দ্রিক মডেল ভারতের কেরালা অঙ্গরাজ্যে অবস্থিত জ্যোতির্বিদ্যা ও গণিতের বিদ্যালয়ে জ্যোতির্বিদ Nilakantha Somayaji প্রস্তাব করেছিলেন।
ট্যুকোনীয় জগৎ একদিক দিয়ে একটি ভূকেন্দ্রিক মডেল, কারণ এতে পৃথিবীকেই মহাবিশ্বের কেন্দ্র বিবেচনা করা হয়। সূর্য, চাঁদ এবং খ-গোলকের সকল স্থির তারা পৃথিবীকে কেন্দ্র করেই আবর্তন করে। কিন্তু বাকি পাঁচটি গ্রহ আবর্তন করে সূর্যকে। এটা দেখানো সম্ভব যে, ট্যুকোনীয় মডেলে পৃথিবীর সাপেক্ষে সূর্য এবং অন্যান্য গ্রহগুলোর গতি প্রায় সৌরকেন্দ্রিক মডেলের মতোই।
মোদের গরব
মোদের গরব বা আমাদের গর্ব হল বাংলাদেশের রাজধানী ঢাকার বাংলা একাডেমী ভবনের সামনে অবস্থিত একটি ভাস্কর্য। ১৯৫২ সালে বাংলা ভাষা আন্দোলনের সময় বাংলাকে পাকিস্তানের রাষ্ট্রভাষা হিসাবে প্রতিষ্ঠা করার দাবি জানানো হয়। এই আন্দোলনে পুলিশের গুলিতে শহীদদের সম্মানে এই ভাস্কর্যটি তৈরী করা হয়।
২০০৭ সালের পহেলা ফেব্রুয়ারীতে সেই সময়ের তত্ত্ববধায়ক সরকার প্রধান ড: ফখরুদ্দীন আহমদ অমর একুশে গ্রন্থমেলায় এটি উদ্বোধন করেন।
এখানে ভাষা শহীদ আবদুস সালাম, রফিকউদ্দিন আহমদ, আবদুল জব্বার, শফিউর রহমান, এবং আবুল বরকত এর ধাতব মূর্তি রয়েছে। এগুলো মূল ভিত্তিটির উপর রয়েছে এবং এর পেছনে একটি উচু দেয়াল রয়েছে। এই দেয়ালটির উভয় পাশে টেরাকোটা নকশা করা আছে। এখানে ভাষা আন্দলনের ঘটনার সাথে সম্পর্কিত বিভিন্ন চিত্র ফুটিয়ে তোলা হয়েছে।
ভাস্কর্যটি তৈরী করতে মোট ১৩ লক্ষ টাকা খরচ হয়, এর থেকে স্পন্সর হিসাবে গ্রামীনফোন নামের একটি টেলিকমিউনিকেশন প্রতিষ্ঠান ১০ লক্ষ টাকা দেয়, অবশিষ্ট টাকা সংগ্রহ করা হয় বাংলা একাডেমীর নিজেস্ব ফান্ড থেকে।
মোদের গরব ভাস্কর্যটির নকশা ও নির্মাণ করেছেন বাংলাদেশের খ্যাতিমান ভাস্কর শিল্পী অখিল পাল।
সুষম বহুভুজ
সুষম বহুভুজ (ইংরেজি ভাষায়: Regular polygon) এমন বহুভুজ বোঝায় যার প্রতিটি কোণ একে অপরের সমান এবং প্রতিটি বাহু একে অপরের সমান। সুষম বহুভুজ উত্তল বা তারকাকৃতির হতে পারে।
সুষম সরল বহুভুজগুলো সাধারণত উত্তল হয়। সরল বহুভুজ বলতে এমন বহুভুজ বোঝায় যার একটি বাহু কখনো অপর একটি বাহুকে ছেদ করে না। n-বাহু বিশিষ্ট একটি সুষম উত্তল বহুভুজকে তার শ্লেফলি প্রতীক (Schläfli symbol) দিয়ে প্রকাশ করা হয়। বহুভুজটির বাহুর সংখ্যাকে দ্বিতীয় বন্ধনী দিয়ে আবদ্ধ করে দিলেই শ্লেফলি প্রতীক পাওয়া যায়। যেমন ৩-বাহু বিশিষ্ট সুষম উত্তল বহুভুজের শ্লেফলি প্রতীক {৩}।
অ-উত্তল সুষম বহুভুজ সাধারণত সুষম তারকা বহুভুজ হয়ে থাকে, অর্থাৎ তাদের আকৃতি ঝিকিমিকি করা তারার মত। সবচেয়ে প্রচলিত উদাহরণ হতে পারে পঞ্চতূণ বা পেন্টাগ্রাম। এদের শ্লেফলি প্রতীকে বাহু সংখ্যার পাশাপাশি তারকা-সাদৃশ্য লিখতে হয়, অর্থাৎ একটি সংখ্যা দিয়ে বহুভুজটি দেখতে কতোটা তারার মত তা প্রকাশ করা হয়। যেমন পঞ্চতূণের শ্লেফলি সংকেত {৫/২}, এর বাহু সংখ্যা ৫ এবং তারকা-সাদৃশ্য বা স্টারিনেস ২।